
n\o (letato KS 


Lectores commentariorum nostrorum amice admonitos volumus PALAESTRAM 
LATINAM paucis abhinc mensibus Moderatorem mutavisse; qui tamen Moderator 
duo et viginti annos fuerat Rvdus P. Josephus Maria Mir.C. M F. Vehementer do- 
lemus ab hac sede Palaestrae Latinae dilectissimum clarissimum que virum discessis¬ 
se; sed eodem absente quadam consolatione levamur in primis cum putemus Professo¬ 
rem creatum esse recentis Instituti Romani a Summo Pontifice Paulo VI Latinitati 
colendae nuper conditi, ubi eum pro litteris et sermone latino, quorum indefessus in 
commentariorum nostrorum paginis tot annos fuerat propugnator, pro certo habemus 
acriore et vehementiore animo in iisdem defendendis tutandisque militaturum 

Ejus amici et sodales numquam obliviscemur viri comis et humani qui et cultui 
antiquitatis latinae et legendis investigandisque scriptoribus latinis et latino sermoni 
ad hodiernam loquendi necessitatem novis vocibus novando aptandoque, pleniorem 
aetatem suam devoverat. 

Qui compertum habemus quam impense superior Palaestrae Latinae Moderator 
in sustentandis amplificandisque commentariis adlaboraverit —quam ob rem numquam 
gratias satis ei jure referre poterimus— conscii tanti muneris et officii sacram P. Mir 
hereditatem suscipimus incoeptumque ejus opus nos totis viribus continuaturos profite¬ 
mur. Quod nobis profecto magnum novorum laborum erit incitamentum quodque a 
nobis etiam assidui commentariorum lectores debent expostulare, apud quos major in 
dies gratia et obsequium crescit erga Palaestram Latinam. 

Novi igitur Moderatores liberalissimo hospitio —quo commentarii nostri semper 
exstiterunt— omnes operis socios et adjutores invitamus, qui in posterum nobiscum 
quoque una praestare suam operam velint suisque scriptis cum poematis tum oratione 
soluta Palaestram Latinam honestare. Libentissimo animo speramus —id vehementer 
obsecrantes— lectores nostros nobis missuros monita sua, consilia, opiniones aliaque 
id genus ad meliores eosque praestantiores commentarios nostros perficiendos. 


Marianus Molina, C. M. F. 

Moderator 


JESUS ARAMENDfA, C.M F. 
Pro Moderatore 







De Latinitatis Institutione 


Colloquium 


Autumnalis temporis aSr Urbi impendet gravis, dum sol occidens, qui 
lumine celeberrimas illustrat vias, quasi nos salutat, remotas gentes a placido 
excitaturus somno et jucunditate quadam perfusurus. 

Tam lentae pigritiae, qua omnia videntur laborare, salutationes re» 
spondent plenae desiderii et maestitiae, respondent animi praeteritam in 
suavissimis somniis querentes aestatem. 

Rarae aves nullo strepitu caelum verberant alis, quod, nubibus tectum 
altis, serenitatem et nitorem amisit. 

In xystis, ubi mihi lubet spatiari, late folia decidunt ex arboribus fla» 
ventia; in areolis non amplius odores afflantur e floribus, splendore colorum 
destitutis et ad soporem quendam hiemalem paratis. 

Longe ab hominum coetu, tempus est et spatium cogitandi atque omnia 
notandi. En, mihi simul fluere videtur juventus solis cum languidis frigidis» 
que radiis; obscurum crepusculum fugientis temporis 1 vocibus personare; 
delapsa in Forum Romanum vespera columnas parietinasque tristitia cir» 
cumfundere ingenti. 

Ubi enim magna populi frequentia, altum silentium; ubi res gestae me» 
moria dignae, fatalis oblivio; ubi negotia et contentiones, otia et tranquilli» 
tas. 

Quam alte res loquuntur! quam multa de sua gravitate ac dignitate 
Forum patefacit! 

In saxo quidem assidebam arbori procerae, in ambulatione leviter fasti¬ 
gata, una ex parte patenti atque aperta, cum subeuntem vidi hominem de» 
fatigatum et in manu ephemeridem tenentem. 

Jam agnosco amicum et eum comiter salutatum recipio sessum. Hic 
autem amplissimis verbis pro mea in eum liberalitate gratias agit, et «Cedo 
—inquit— quaeso, diaria, et quantum exterae gentes nobis sint prudentiores 
videas! 

«Dum enim in Italia rei publicae moderatores institutionem linguae La» 
tinae ex schola secundi ordinis paene evellere decreverunt, dum Sacrorum 


1. Cf. Gluseppe Morablto, I sonetti dei Foscolo ln latino, ln commentariis, qui «Rae- 
segna di cultura» inscribuntur (vol. I, 1964), I. Ad Vesperam, «...fugiunt tempora saeva mihi». 

Antistites ad Concilium Romae undique convocati disserunt de ea adhiben¬ 
da in sacri9 ritibus peragendis, heri Pontifices Ecclesiae Britannicae legem 
jusserunt, qua iidem facultatem dare possunt sermonem Latinum usurpandi 
in sacris caeremoniis, quae vel in scholis vel in ephebeis vel in majorum 
disciplinarum domiciliis fiunt» 2 . 

Quid in nostra republica accidit? 

Pro stultitiam! 

Communistae enim cum socialistis, qui et captant occasiones et nan¬ 
ciscuntur ad foedus confirmandum, contra linguam Latinam instituerunt 
contendere. 

Capitalis contentio est ad linguam hanc delendam; qua peste quae po. 
test esse major? 

Ea enim inhaeret humano nostro civilique cultui, ea est propria Catho¬ 
licae Ecclesiae, quare eam «dicere catholicam vere possumus» 3 , ea «admira¬ 
bilem quandam sapientiam» 4 litteris custodit. 

Eos enim non praeterit scholam, quam classicam appellant, jurium ac 
libertatis domicilium esse. Hanc tyranni formidant. 

Principes enim Moschorum non multitudinem physicorum verentur, 
qui veluti virgula divina ducti eorum parent praeceptis; at metu exhorrue¬ 
re, cum Boris Pasternak, scriptor ille atque artifex, librum quendam divul¬ 
gavit 5 . 

Commentarii enim litteris provehendis, qui Moscuae proferuntur, non 
physicos reprehendunt, non arithmetices peritos, non chimicos, non machi¬ 
natores, viros singulari officio in dominationem, sed homines litteratos 
acerrime verberant; non eo videlicet quod illi ignavi sint, hi contumaces, 
sed quia diversis sicuti muneribus funguntur. 

Etenim omnium judicium est aequationem aut formulam chimicam non 
esse opinionem quandam, qua aut recte aut falso de aliqua re judicamus, 
sed nemo est qui infitietur librum, qui in rebus humanis vel fictis et com¬ 
menticiis versetur, non inermes habere opiniones. 


2. Cf. «II Quotidiano», ephemeridem Romae editam, VII Id. Nov. 1962. 

3. Cf. PlI XI Ep. Ap. «Officiorum omnium», 1 Aug. 1922 (A. A, S. XIV, 1922, p.453). 

4. Marci Ant. Muretl Orationum Vol. II, Orationem XXII habitam Romae pridie 
Non. Nov. anno 1583. 

«...Duae praecipue mihi quidem caussae videntur, cur et graecam et latinam linguam 
amare, et In earum utraque praecipuum studium ponere debeamus. Una, quod graece et lati 
ne, graece quidem et plures et praestantiores, sed tamen latlne qucque sat multi, ejusmodi 
viri scripserunt, ut propter «admirabilem quandam sapientiam»..., dignissimi sint, ad quos 
intelligendos omnia ab omnibus elegantloris Ingenii hominibus opera conferatur, etc.». 

5. Liber designatur, qui nomen accipit a «Doctore Zivago», anno 1957 primum in Italia 
editus. 

Cajetanus Ai. Dolcimoscolo 


Sunt enim artes graviores ab hominum vita ac moribus, a justitia aut 
ab injuria, a bono aut a malo alienae. 

Sed historiae et philosophiae et litterarum instrumento non mrdo cogi¬ 
tationem intendimus in hominis vitam et fortunas, in ejus erga se et socie¬ 
tatem conjunctionemque hominum officia, in rerum civilium rationes, verum 
etiam judicium acuimus et alimus, propugnaculum arbitrii praeceptis impe¬ 
riosis opponimus et obicimus. 

Politiorem equidem humanitatem, quae ingenuis disciplinis continetur, 
hujus rei procreatricem quandam et quasi parentem, omnium populorum et 
gentium opinione et consensu, judico. 

Non igitur mirum est sectatores illos Caroli Marxii huic adversari». 

Hic dixerit aliquis amicum hunc meum causidicum esse et morosum 
virum, qui statim ac mihi occurrit tam doctum sermonem mecum institue¬ 
rit. At sciat eum esse Latinitatis litterate peritum eundemque hominem di¬ 
sertissimum. 

Cui, igitur, respondi ita prorsus existimare, quod verissime de hac 
quaestione jjudicasset. Gratiam autem non neglexi, quod subjecisset quid 
disputaremus: de re, quae nostra maxime interesset; et sermoni operam dare 
perreximus sedentes. 

«De Latinitatis institutione —inquit— nimirum probe nosti magna con¬ 
tentione actum esse et in publico legum latorum coetu et in senatu, et in 
diariis et in commentariis. Fuerunt etiam duces ex factione socialistarum, 
qui linguam Latinam affirmavissent aliquid amens esse abs quo alienari nos 
oporteret, quippe quod populari civitati infensum et inimicum esset, qui 
porro, acutis et latentibus minis usi, ausi essent dicere totam Italiae schola¬ 
rum constitutionem ita perturbatam esse, ut recens senatus consultum de 
«media», quam vocant, schola in unum redigenda, id, ad aliquos annos, ef¬ 
ficiat ut ii quoque, qui institutionem Latinitatis defendunt, eam esse exstin¬ 
guendam censeant» 6 . 

Quid plura? Quid apud ephemerides socialistarum proprias scriptum 
legimus? 

Ecce: «Rebus ad senatus consultum institutis, tota scholarum forma in 
controversiam deducitur» 7 . 

Nullus pudor, nullae simulationes. Partibus enim, qui nostram rem pu¬ 
blicam tenent, visum est ut componeretur. Itaque ad medium quoddam con¬ 
silium deventum est, quod certe non ad civium dirigitur utilitatem. 


6. Cf. «Democrazla», commentarios, qui Romae octavo quoque dic fora* dantur. Poa* 
tridic Id. Oct. 1962. 

7. Cf. -Avanti!», III Kal. Oct. 1962. 

Nullae enim hac lege ad exitum adducuntur quaestiones, quae ex Italo* 
tum societate conformanda oriuntur, sed, cum fuerint res civiles atque po* 
pulares 6 in discrimine et deflexerint sinistrorsus, ut aiunt, (hoc quid sit in¬ 
tellegis), quasi cautum est ut schola ita pedetemptim evertatur, ut non am¬ 
plius sit humanitatis officina, sed res, omnia expers dignitatis, ad illibera¬ 
les, ut ita dicam, quaestus facta». 

Ma nus jactans, ira accenditur amicus in insipientes quoque, qui, quam* 
vis nihil habeant quod accusent linguam Latinam, tamen vel plebis conci¬ 
liandae gratia vel sacrarum rerum offensione socialistis velificantur. 

Eum rogo ut praecidat, inde arridens me in mediam immitto quaestio* 

nem. 

«Mitto vero —inquam— res politicas, ut «paulo majora» 9 dicamus. 

Errant, vehementer errant qui putant se omnium animos movere pos¬ 
se ad Latinitatem spernendam. Existiment quidem temere, ingenua studia 
atque artes emolumento et utilitate caiere, sed valebit tandem aliquan¬ 
do prudentia. Nonne est prudentia «rerum expetendarum fugiendarumque 
scientia?» 10 . Atqui litterae Latinae expetendae quam maxime sunt. Nihil 
quidem novi in terris. Meministine Rentium, adolescentem illum, qui in fa¬ 
bula quadam romanensi, tibi notissima, primas partes agit, cum Abundio 
curioni praesto fuit eo ipso die quo quam amabat ducturus erat uxorem? 11 
Quid hic illi, impedimenta matrimonii summis computanti digitis, respon¬ 
dit? 

«Quid tuo faciam sermone Latino»? 12 
Hujus personam mehercule! eos prorsus induere arbitror». 

Ridit qui mecum colloquitur, quo est animo prompto ad jocandum. 
Tum ego: Cur tam vehementer rides? Ita est. Haec enim Rentii veita quasi 
tritum effatum facta sunt, quo perperam utuntur qui artium tropaeis 
exultantur, qui rerum emolumenta ipsa cupidius ligurriunt, qui memorias 
nobilissimas ac saluberrimas a majoribus traditas contemnunt 13 . 

At institutionem linguae Latinae ut vindicemus fitmis rationibus com¬ 
movemur. 


8. Cf. Clc. De Fin. 5, 23 66 homlni9 natura habet quiddam innatum, quasi civile atque 
populare, quod Graeci «politicPn» vocant. 

9. Cf. Verg. Ecl. IV, 1 

10. Clc. De Off. I, 43. 

11. Significatur fabula ab Alexandro «Manzoni conscripta, quae nomen invenitur a 
«spondis». 

12. Cf. «I promessl sposl», cap. II. 

13. Cf. «L*Osservatore Romano», VI Kal. Oct. 1962, commentationem, quae Inscribitur 
«Che vuol ch'lo faccia dei suo latlnorum?» 

Caje tonus M. Dolcimascolo 


Asseverandum quidem nobis est scholam secundi ordinis non ad doc* 
trinam tantum, sed etiam ad humanitatem animos alumnorum informare. Et 
quoniam vita nostra ita instituenda est ut artes, quae in orbe terrarum om¬ 
nium florent et dominantur, cum humanitate et nostra dignitate tempere¬ 
mus, ejus instituta spectant ut pueri veterum rerum sibi conscii sint neque 
earum ita tenacissimi, ut quae antiquitus agitata sunt ad futura non compo¬ 
nere queant cum iisque continenter conectere. 

Nos enim aliud sumus ac machinationes, et mentis expertes et volun¬ 
tatis, quae per arcanam quandam vim ex longinquo jubentur, neque in nu¬ 
meros inanimos vertere possumus. 

Quamquam litteris, quibus imbuimur, ad oboedientiam nos quidem 
impellimur, sed docemur, remotis alienis, compedibus, et prudentes agere 
et scientes, ut Graecorum et Romanorum cultu atque humanitate exstat. 

Hinc nostra latius patet prudentia, non quod abundemus doctrina, sed 
quia nobis cognitiones insunt singulari quadam natura praeditae. Ut cum 
Vergilium vel Aeschilum legimus, in quibus animi oblectationem quaeri¬ 
mus, cotidianis derelictis laboribus et operis, convertimus animum ad excel¬ 
siora et ad infinitatem quandam rerum, in qua extra tempus regnant mens 
et ingenium. 

Quisnam hoc vanum otium esse dixerit? Homines enim hujus aetatis 
tam nimis vitam communem attingunt, ut ejus non veniant in oblivionem. 
Ex antiquitatis contra usu, consequitur ut animi nostri ita flexibiles fiant 
ut vitam in melius mutemus, cum veterum sapientia temperatam. 

Itaque non periculum est ne quid aetas haec nostra ferat non perspi- 
ciamus neque animum ab ea avertamus; nam homines ingenio scientiaque 
excellentes, qui ante nos fuerunt, idcirco magnum in nostram societatem 
humanam momentum habent, quod animo veluti Graeco et Latino singulari 
quoda m casu praediti videntur. 

Ex quibus vero, nisi ex Socrate, ex Platone, ex Demosthene, ex Cicero- 
ne, ex Horatio, societatis notiones et libertatis et justitiae et dignitatis cog¬ 
novimus? Quae quidem ut ab illis, sic a nobis expetuntur, et, quamquam in 
temporum cursu, rebus necessario mutatis, nova affici possunt interpreta¬ 
tione, tamen pro nobis idem immutatum ac paene definitum valent? 

«Attulisti —inquit amicus— praeclara argumenta, cur linguam Latinam 
vindicemus, quam merito ad Graecam adjunxisti. Estne enim quisquam, qui 
dubitet Graecorum et Latinorum nationes ita Europae populos instituisse 
atque erudiisse, ut quidquid horum civilis cultus et processus est ex illis 
emanet? qui neget homines cogitationes atque memorias potissimum dicen^ 
do exprimere et tradere? Sunt igitur Graecorum et Romanorum linguae ser¬ 
vandae, diligendae maximeque colendae. 

Non ita existimo solus auctoreque, praeter homines in omni doctrina 
praeclaros, ad sententiam meam uti optimo possum. Equidem, cum mense 
Septembri anno 1954 maturitatis, quae «classica» dicitur, experimento ma¬ 
gister adfui, memoria teneo adolescentibus praescriptum esse cogitationem 
intendere in argutam hanc sententiam acuti illius scriptoris rerum et sapien' 
tis Vincentii Cuoco: «Etiamsi ceterae nationes nullo detrimento nullaque 
indignitate Graece et Latine nesciant, non est nobis nesciendum. Namque 
Graeca lingua et Latina nostrae sunt, majoribus nostris natae sunt, nobis in 
singula diei tempora opus sunt, ut cognoscamus unde sermo sit, quo uti¬ 
mur, unde leges, unde mores, unde instituta, unde opinionum commenta, 
ut autem saxa ipsa cognoscamus, quae nobis circumjacent, quorum ne unum 
quidem nomine illustri caret». 

Cum haec sciam tibi plane videri, quid opus est, diu considerare? Id 
unum velim cogites, quo quidem nihil est memoriae patriae tuae accommo¬ 
datius. 

Plena est Italia saxis, plena locis, quorum nomina antiquorum tempo - 
rum memoriam repetunt, ut Paestum, Neapolis, Cumae, Palinurus, quod 
est Campaniae promunturium, Trinacria, Agrigentum, Drepanum, Drepani 
dico «portum et illaetabilem oram» 14 . «Huc olim appulit, multas tempestates 
passa, parva classis heu quantum fati ferens! Hic pater Aeneas sollemnes 
ordine pompas sancti parentis manibus exsecutus certamina posuit. Qui fre¬ 
mitus plaususque virorum cum Gyas ceteraque pubes nautica navibus super 
undas elabentibus in scopula sonantia sese certatim effuderunt!» 15 . 

Jam tacita properat nox et suadet ut eo loco cedamus. «Quid amplius 
—inquam — hic sedere? Conspice, trans parietinas Fori et arbores, multitudi¬ 
nem luminum, quae nitorem quendam aere mixtum tenuissimo sublime ef¬ 
ferre videntur. Quot moles assurgunt! Perfruamur tam mirifico aspectu, dum 
desertam hanc viam emetimur». 

Haec cum dixissem, consurreximus. Et ille: «Priusquam nos, colloquio 
interrupto, domum recipiamus, juvat me delectari lectione paginae libri ve¬ 
tusti, a Jacobo Facciolato conscripti, perelegantissimo illo Latinitatis studio¬ 
so, qui jure linguam Latinam ad caelum extollit. Maximeque hic juvat, 
propter Forum Romanum, cujus saxa sunt «civium acerrima ad aemulandam 
gloriam incitatio» 16 , hic, ante Romam, domicilium Latinitatis et quasi perfu¬ 
gium ita sanctum, ut iu violare nefas sit». 

Tum ego: «Nihil mihi potius est quam ut obsequar tibi, ideoque illam 
paginam una perlegamus*. Dixeram hoc, cum ille subter lampada palo ab 

14. Cf. Vcrg. Aen. III, 707. 

15. Cf. Ignazio Poma, Nox Erycina, Trapani, 1939. pp. 6*7. 

16. Cf. M. Antonii Flaminii Carminum lib. VI, Carm. IV, De saxis Romae nuper re¬ 
pertis, vv. 7-8. 

Cajetanus M. Dolcimoscolo 


alto pendentem constitit et librum e sinu eductum legere coepit: «Laudabile 
linguae Latinae studium. Primum ob dignitatem: quia lingua haec fuit prin- 
clpis terrarum gentis; quia adhuc in publicis monumentis, in sacris, in cae¬ 
remoniis locum habet, quia una demum ex omnibus perpetuo duratura vide¬ 
tur, quod cum religione juncta sit. Ac ceterae quidem linguae, quibus nunc 
utimur, pendent a populi voluntate, qua nihil levius; Latinam ab hac servi¬ 
tute eruditi vindicarunt, et certis firmisque legibus constituerunt. 

Deinde ob jucunditatem: quia pulcherrima est, gravis, numercsa, dives, 
ad omnia animi sensa exprimenda et ornanda supra ceteras apta. 

Hinc ab omnibus nationibus, tamquam cujusque propria arrepta est. 
Nam per hanc unam cum omnibus hominibus jungere commercia possumus, 
et Babelicae turris incommoda compensare. 

Postremo ob necessitatem: nam qui litteris deditus est, aliis omnibus 
linguis carere potest, hac una non potest... Frigidus est Theologus, Philoso¬ 
phus, Jurisperitus, qui suarum rerum gravitatem aliis verbis assequi cona¬ 
tur, quam Latinis. Ergo haec litteratorum lingua dici quodammodo debet, in 
qua qui praestat, non jam inter turbam, sed inter ipsos litteratos eminet. 
Quod si homines brutis animalibus antecellunt, quod animi sensa inter se 
conferre loquendo possint; litterati ceteris hominibus, quod melius possint; 
quanta erit ejus praestantia, qui litteratos ipsos elegantia sermonis praeter¬ 
grediatur? » 17 

Quod cum leni voce legisset, libro clauso, «Habes —inquit— quae cla¬ 
rissime de Latinitatis laudibus dici putem, verbis Facciolati expressa. Quo¬ 
usque erunt qui in linguam Latinam declament inepte? nonne aspiciunt se 
tamquam in obscuritate rerum versari?». 

Discessimus domum. Stellae, etsi non relucebant in caelo tamen meo 
renidebant ingenio, et in infinita rerum quiete animadvertebam quanta lux 
sapientiae et prudentiae ex Latinitate nobis oriretur. 

Oh linguam maximamf oh linguam pulcherrimam! 


Cajetanus M. Dolcimascolo 

Collegio «Cusmano» 

Romae 

(Italia) 


17. Jacobl Facciolati Orationes et alia ad dicendi artem pertinentia. Patavii, MDCCLlV, 
pp. 442'43. 



NOVA ET VETERA 


ADVENTAT VER 

1. Recessit tandem lugubris et taetra hiems eique vernum tempus sub¬ 
ridens successit; pueri cum vate canunt: «Jam ver egelidos refert tepores» 
(Catul., 46, 1). 

Videsne ut tota natura iterum vigescat novisque augeatur ornamentis? 
Quis tamen nitidis exprimat coloribus venustatem qua intexta splendeat 
nova aetas? 

Quae cottidie ante oculos obversantur tu ipse recole, nam subjecta ima¬ 
go index minimus est rerum quibus hoc benigno tempore, Dei gratia, large 
oblectamur. 

2. Ab altissimis montibus, ubi perpetuae fere conspiciuntur nives, 
rivi praecipites descendunt et flumina quae campos agrosque irrigent ac fe¬ 
races reddant. Prata versicoloribus 1 ornata 2 floribus late virescunt gramine, 
seu ut po€ta dulcius cecinit, «prataque pubescunt 3 variorum flore colorum» 
(Ovid. Trist,, 3, 12, 7); suavi caelum perfunditur odore; remisit ventorum 
furor, et jucundis auris zephyrus ora demulcet, arbores gemmas, flores ***, fo¬ 
lia proferunt ut aestivo tempore fructus maturescant. 

3. Vernat 4 jam primo mane, dum almum solem consalutant, tota 
avium familia et dulcisonis cantibus aethera mulcent mentemque hominis 
rapiunt. Mater interea quiete ova incubat. Luscinia 5 , rivuli oris immissa, 
aut a lento pendens termite * 21 , aut inter arborum frondes eminens, procul 
variam fundit cantilenam 6 . Hirundo* 71 vetusta et jam a parentibus lustrata 
atria, aut venerandam ecclesiae (3> turrim* 51 et campanas' 61 sedulo amore 
circumvolitat, aut tecto * 4) insidit, aut luxurians 7 imo pectore umidam un¬ 
dam praetervolat 8 , aut escam, qua loquaces filiolos alat, insequitur. 

4. Sedulae apes florum nectar sugunt, favos moliuntur 9 , purissima ac 
fragrantissima mella stipant 10 , cellas miro ordine complent. 

5. Joannes pastor* 10 * primo diluculo gregem cum asino * 81 et cane* 15 * ad 
pascua ducit; ac mane ad solem sedens, meridiano autern tempore sub um¬ 
bra, dum fumariolum tabacinum sugit, oves f9 * et vaccas* 111 pascit, quae quiete 
herba medica 11 , trifolio 12 , farragine 13 , herbis vescuntur. Juxta pastoris casu¬ 
lam 14 est aquatio 15 et praesepe 16 in quo pecudibus pascua deponuntur; hae¬ 
di* 141 balantes ad matrem accedunt ut lacte nutriantur. Vaccae herbida 
prata tondent; cum vero domum revertuntur, distenta lacte ubera servus 
gaudens mulget; lacte pueri, aegri, infirmi aluntur eoque quamplurimi utuntur 

jentaculo; sed et caseus et flos lactis 17 et coagula recocta 18 et lac jogurti- 
num 19 et aliae cuppediae lacte conficiuntur. 

6. Hoc quoque tempore Antonius, jam provectus aetate* 12 ), qui friges* 
cente hieme vitam ad focum fere ducebat, aut diebus quibus sol benigniores 
profundebat radios in chiramaxio 20 vel in arcisellio 21 , ad domus recessum 2 
apricabatur, in sole nunc, baculo innixus, ambulat. 

7 Adulescentes rusticantur 23 : —forsitan aliquis vestrum ibi interesse 
Cupiat—, atque otioso vitae cursui indulgent 24 . Albente caelo in villulam 25 
paternam pedestri itinere proficiscuntur. Omnes expedita utuntur veste: 
maculam* 21 ) 26 induit Albertus, Maria Anna pelusiam linteam 27 , Isidorus 
subuculam* 26 * 28 tantum, cujus collare 28 ' vides, Cyprianus autem bracas fol- 
liculantes* 17 * 29 et pedulia 30 cum calceis gymnicis* 16 * 31 , pro quibus Francis- 
culus, ut commodior cursitet, soleas sparteas* 24 * 32 gerit. 

8. Omnes ad urbis therotrophium 32 conveniunt. Parum Inde progressi, 
ad frigidum fontem* 18) , aut ad aquae dejectum 33 , tenue jentaculum sumunt: 
parum casei* 19 ), chocolatae 34 et panis, aut pastillum perna fartum * 25) 34 '; qui 
Vero lac in deliciis habent sinum lactis condensi 35 reserant, aut ex thermo- 
phylacio* 20 * 36 illud expromunt adhuc fervens. 

Inde stratam arripiunt, curriculum automobilium 37 percurrunt, et juxta 
fluentum et locum arboribus consitum, consistunt. Manticam* 22 ) 38 umeris 
deponunt ac parumper sub umbra animum relaxant et colloquuntur. Ad 
boram primam postmeridianam prandium parant siccum 39 : e pyxide frigida¬ 
ria 40 carnis laminulas 41 assas efferunt, segmenta pernae 42 et farciminis 43 , 
ova durata 44 vel permixta 45 , pisces frictos, perdicem aut pulli gallinacei 

thoracem 46 vel poplitem 47 ; deinde poma condita 48 et recentia. Catinos ex 
porcellana 49 non deferunt, sed ex aluminio 50 vel e plastice 51 , neque corni¬ 
culum vitreum 52 , sed utriculum 55 et refrigeratorium 54 , aut cantharum 125 ) 55 . 

9. Cyprianus, qui vir jam haberi vult, compacturam tabaci 56 ab Al- 
berto accepit, hispanicam contorsit 57 , qua nunc libenter fumat 58 , alias e cap¬ 
sula 59 hispanicam sumet; deinde in pingui herbae recessu bajonulam 60 arbo¬ 
ribus adnectet et somnulo indulgebit, alii vero ludis oblectabuntur. 


1 

2 

3 

4 

5 

6 

7 

8 
9 

10 

11 

12 

13 

14 

15 

16 

17 

18 

19 

20 
21 
22 

23 

24 

25 

26 

27 

28 
28’ 

29 

30 

31 

32 


32' 

33 


VERBORUM INDEX 


versicolor, oris 
ornare [variegare] 
pubescere 
vernare 
luscinia ae 
cantilena, ae 
luxuriare 
praetervolare 
moliri favos 
stipare 
herba m edi ca 
trifolium, ii 
farrago, inis f. 
casula, ae 
aquatio, onis f. 
praesepe, is n. 
flos lactis 

coagulum recoctum 
meta lactis 
lac /ogurtinum 
chiramaxium, ii 
arcisellium, ii 
recessus, us m. 
rusticari 

indulgere otioso vitae cursui 

villula, ae 

macula, ae 

pelusia lintea 

subucula, ae 

collare, Is n. 

bracae folliculantes 

sarabara folliculans 

pedule, is n. 

calceus gymnicus 

solea spartea 

solea cannabina 

baxea, ae 

therotrophium, ii 

aquae dejectus 


de varia dos colores 

esmaltar 

lozanear 

cantar a la prima vera 

ruisefior 

melodta , tonada 

juguetear 

volar rotando 

fabricar panales 

acumular 

alfalfa 

trtbol 

pasto segado ver de 

cabafia 

abrevadero 

pesebrera 

nata 

requesdn 

yogurt 

cochectto de mano 

silldn de brazos 

rmcdn, lugar resguardado 

hacer vida de campo, (pasar un dia en el campo f 
divertirse, (pasar el rato) 
quinta, casa de campo , chalet 
jersey 

blusa de lino 

camisa 

cuello 

pantaldn golf, bombacho 
calcet in 

zapato de deporte 
alpargata 


zoo, parque de animales 
cascada 

34 

chcco ara ae 

chocolate 

34' 

pa9tlllum perna fartum 

bocadillo con jamtin 

35 

9inum lacti9 condensi 
sinum lactis densati 

bote de leche condensada 

36 

thermophylaclum, fi 

termo 

37 

curriculum automobilium 

autopista 

3« 

mantica, «e 

mochtla 

39 

prandium siccum 

comida en frio 

4 i 

pyxis frigidaria 

fiambrera 

41 

carnis laminula 

flete de carne 

42 

segmentum pernae 

tajada de famdn 

43 

segmentum farciminis 

roncha de embutido 

44 

ovum duratum 

huevo duro 

45 

ovum permixtum 

tortilia 

46 

thorax (pulli gallinacei) 

pechuga 

47 

poples, itis, f. 

puta 

48 

pomum conditum 

fruta en almibar 

49 

porcellana, ae 

porcelana 

50 

aluminium, ii 

aluminio 

51 

plastice, es f. 
plastica, ae 

pldstico 

52 

corniculum vitreum 
rhytium, ii 

porrdn 

53 

utriculus, 1 
oenophorum 

bota 

54 

refrigeratorium, ii 

cantimplora 

55 

cantharus, i 

cdntaro 

56 

compactura tabaci 

paquete de picadura de tabaco 

57 

hispanicam contorquere 
Hispanicam convolvere 

liar un cigarrtllo 

58 

fumare hispanica 
hfspanicam sugere 

fumar un pitillo 

59 

capsula, ae 

caje tilia (de cigarrillos) 

60 

bajonula, ae 
lectus pensilis 

hamaca 


J. M. Mir, C. M. F. 

In Seminario Claretiano 
Cervariae ad Ilerdam 
(ia Hispania) 



ITER DANTIS 


DEUM 



PURGATORIUM 

IACOPUS, BONCONTES, PIA 

Purg. c. V, w. 22-136 


Ful&ores sanguinis 
per purum micantes 

Alternis «Miserere» canens transverso legebat, 
ante parum, montis lenia caterva grodum. 

Vixdum fracta luce meam stupuere figuram, 
murmure tum rauco consonuere diu. 

Et subito geminus fit nuntius obvius: «O vos», 
quaerentes, «quinam sitis et unde, dote». 

te 

«Ite», magister ait, «sociisque exponite vestris: 
non Umbra, est vera carne sed iste gravis. 

Hoc si cunctantur sitientes, hoc satis illis. 

Laudent: quod reddet, fertile munus erit». 

Non ita sub noctem rapidum secot aethera sidus, 
flamma vel oeslivo sole codente micat, 

illico ut ambo suos petierunt rursus; et omnes 
ad nos praecipites, concita turbo, volant. 

«Multa cohors ac multa precons huc advenit: audi, * 
vadere et interea perge», poeta mihi. 

«O, mortalis adhuc, Superum contingere vitam 
cui dabitur», flebant, «siste parumper iterl 

Nonne aliquem nostrum novisti, respice, vivum, 

quem vivis memoros? Cur procul usque fugij} 

Terminus et vitae jam nobis omnibus idem 
exstitit et culpae mors violenta simul; 

sed sceleris fuimus tunc coeli lumine gnari, » 

supplicibusque datam post veniam licuit 

linquere plocotis Domino mortolia nostra, 
qui tanto nunc nos urget amore sui». 

Mox ego: «Nulla movet me vestra per ora tuentem 
cognita forma; tomen quod placet efficiam 

vobis rite, mihi modo sit fas, o bene nati: 
testor eam pacem, cujus amore premor 

iic ut, clari hujusce ducis vestigia servans, 
nixus ab infernis sursus ad astra ferar». 

Tunc unus coepit: «Sperant jurantia verba 
si modo largiri, quae cupis, ipse vales. 

Qui loquor ante omnes ideo precor anxius: illam 
cum vises urbem, quam prope lata patent 

hinc Caroli fines, illinc Romandia tellus, 

Fanum, jam patrii moenia prisca laris, 

pro me saepe Deum fac orent qui bene possint, 
ut jutus precibus crimina foeda lavem. 

Asl alibi, saevis terebrato ex pectore plagis 
spiritus emicuit decidit unde eruor: 

urbe Antenorea fisum, me fraude tyranni 
bilis Ateslini stravit, iniqua nimis. 

Sed Miram versus si Oriaci prensus adissem, 
nunc mea mortalis vita maneret adhuc. 

Quo me proripui cursim, densisque ligavit 
me stagnum calamis cumplicuitque luto; 

sic cecidi, fusoque meis ibi sanguine venis 
est mihi visa rubens terra fluente lacu». 

Post alius: «Peragas tua quae jubet alta cupido, 
tuque meae votis auxiliare piis. 

En vide, Boncontes qui sum, de Monte Feretro; 
heic comites inter fronte remissus eo, 

cura mei cum nulla meis sit, nulla ]oannae». 

Atque ego: «Quae vires, sors vel acerba, refer, 

le Campaldini nece sic dispersit, ut omnes 

quo tua sint lateat maesta sepulcra loco?». 

«Pro dolor!» Umbra mihi, respondens: «Darie sub imo, 
Irans Casuentinos versa, fluenta meant 

(nomine quem dicunt Arclanum) propter Eremum 
ex Appennino desilientis aquae. 

Guttura pertusus, fugiens quo funditur omnis 

perveni et rmculans sanguinolentus humum. 

Visus ibi extremus \ ibi vox extrema: Maria! 

Sic jacui; et mansit squolida sola caro. 

c 

Tu mea terrigenis refer haec tibi vera relata: 
angelus est missus mi pietate Dei, 

proditor et stygius: —Cur ardes— exululabat, 

—nobis addictum carpere, caelicola? 

Hujus lacrimulis Animam tu tollere curas; 

ast alio rapiam subdita membra modo!— 

Uvidus, ut noscis, collectus in aero fumus 
frigescit saliens fitque repente latex. 

Flamina ventorum pepulit pressitque vaporem, 
qua virtute potest, arbiter ille mali. 

Ab Pratomagno Appennini ad culmina vallem 
occuluit nebulis, emorienle die; 

intentumque polum nimbum contraxit in unum, 
qui large effusas praecipitaret aquas. 

Imbribus aethra ruit; rivos primo unda minores 
auxit de satura quae refluebat humo, 

ac dein majores, flumen regale subinde, 

tam rapida ut claustrum fregerit omne furor. 

Repperit Arclanus fervens, gelidumque cadaver 
Arni gurgitibus detulit, ora penes; 

explicuitque crucem, quam vi superante doloris 
signarant gremio bracchia pressa meo: 

per vado, per ripas provoluit, et undique versis 
me cinctum spoliis obruit ille suis». 

«O hominum repetens oras longumque quietus 
post iter, inde mei, quaeso, memento Piaef», 


1. Productio brevis syllabae in caesuro: «Pectoribus inhians»... (Aen., IV, 64} 

fune gemit Umbra levis succedens tertio: «Fecit 
me Sena; dissoluit Tusca marino palus: 

scii satis ille, cui vinclo sociore jugali 

rite sibi sponsam me data gemma dedit». 

HEU, SERVA ITALIA! 

Purg c. VI, w. 64 151 


Pro Patria 

tristissimi indignatio cordis 

Umbra ea nos oculis spectobat muta severis, 
ut leo cum lenta mole recumbit humi. 

Vergilius tomen admovit, sciretne petitum 
promere iter levius montis; et illa nihil. 

Sed nos unde domo, vitae summomque rogavit; 
dulcis et incipiens: «Mantua...» doctor ait, 

concita cum subito, prius Umbra remota superbe, 
sede sua clamans obvia prosiluit: 

«0 civis, Sordellus ego; mea Mantua tellus, 

quae tua!» Et amplexu cinxit uterque parem. 

Heu, serva Italio 2 , sedes miseranda doloris! 
orba duce in mogno turbine quassa ratis, 

regia terrarum quondam, nunc turpe lupanar! 

Praedulci patriae tacta repens sonitu, 

nobilis Umbra suum coluit tam fervida civem; 
mutua cum tot sint acria bella tuis, 

in te qui vivunt, alios aliique vicissim 

rodant, quos murus, fosso vel una premit. 

Intus cerne tuas urbes, tua litora circum, 
numne tibi loca sint apta quiete frui. 

Quid, cum desit eques, quae jam tibi Justinianus 3 
sarsit, frena juvant? his sine, noxa minor. 


Z. Alia productio, similis atque in hoc hexametro: Dona dehinc auro gravid etc. (Aen. III, 464). 
5. Necessitate nominis cooctus atque poetica quadam usus libertate, syllabam $ti corripuit 
auctor (0r. Verg. Ecl. IV, 61). 

O gens voto Sncris, quae munere Caesaris ufi 
non debes, Domini si bene jussa notas, 

quam torva baec fera fit, quia non calcaria sentit, 
cum fatuam rapias sola capistra tenens! 

Teutonice Alberte, indomitam qui hanc oique solulcm 
deseris, hanc stimulis quae moderanda tibi est, 

jam feriat justum, feriat cito desuper ultor 
caeli judicium te subolemque tuam, 

atque novum cunctis ita perspicuumque patescat 
ut tuus haec heres fulmina praemetuat! 

Hortus ut Imperii rueretur namque dedistis, 

praedae istic studiis, tuque paterque tuus. 

Hinc, vide, Monticios contra stat gens Capuletum, 
gensque Philippescos inde Monalda petit; 

huc veniens videas illosque, vir immemor, haustos, 
hosque diu fessos suspicione mali! 

Eja, age, dure, veni sociorum vulnera visum: 
aspicies quantum Sanctafiora gemat. 

En venias tandem visurus ut haec tua Roma 
sola sibi plorans nocte dieque vocet: 

«O meus, o Caesar, cur incomitata relinquor?» 

Heic visum venias quomodo regnet amor! 

ac, cedo, si nostri nulla pietate moveris, 
te tristis, venias, nominis ut pudeat. 

At, peto si liceat, cruce nostri Christe Redemi tor, 
sunt pia nunc alio lumina flexa tua? 

anne bonum formant aliquod tua provida semper, 
sed prorsum nobis abdita, consilia? 

Namque Tyrannis adest ubivis, et vilicus omnis, 
sit quasi Marcellus, parte favente tumet. 

O mea, pura malis istis, Florentia, gaude 

cum tibi tam populus convenienter agat. 

Tustum corde colunt mulli, tamen edere mentem 
cauti; sed labiis plebs tua justa sonat. 

Munia ferre pavent multi, sed plebe tua clamat 
ultro respondens: «En, ego cuncta feram!». 

Sis felix igitur: tu opibus, tu pace redundans, 

tu sapiens! verum, quod loquor, acta docent 

Legibus insignes cedant Lacedaemon, Athenae, 
civilis cultus parvulo imago tui; 

nam decreta quidem tibi tam subtilia nectis 
ut neta Octobri trita Novembri habeas. 

Lex nuper quotiens mutata, pecunia, mores, 
officium; quotiens membro novata tibi! 

Et bene si memor es, totum nec lumen ademptum 
te cernes similem cui febris alta furit, 

quae frustra cupiens requiem reperire cubili 
volvitur huc illuc, dum ligat ima dolor. 


Joannes Ambrosi 
Via Romagna, 7 

Ex urbe Fulginia (Foligno) ad Perusiam 
(In Italia) 



Undenam crucis supplicium, 
quandoque usu venerit desieritque 


Non mihi visus sum facere mafus praetium operae, quam in Palaestra 
Latina aliqua de crucis supplicio apud veteres breviter perstringere. Tem¬ 
pore quippe Quadragesimali cum simus, quo potissimum acerbam Christi 
passionem signumque pendentis in Cruce Servatoris nostros ante oculos 
Ecclesia studiosissime ponit, hoc argumentum —quatenus ad litteras qui¬ 
dem humaniores spectat— oppido quam luculentum est. 

De crucis supplicio in genere 

In primis mihi venit in mentem illud quod Cicero invehens in Verrem 
dicebat, crucis nempe tormentum «crudelissimum teterrimumque» esse 
fVerr. 64). Et Nonnus in Joannem (c. 19): «damnatissimum quoddam fa¬ 
tum», Quidam autem antiquitatum peritus haec habet: «Summo supplicio 
id est, cruce afficiuntur sontes» (Pauli. Sent. V, 21). Neque immerito sane. 
Nam inter tria poenarum genera, quae apud priscos, ut memoriae saltem 
proditum est, invaluerunt, id est, crux, crematio, decollatio, crux quidem 
semper praeivit ubique gentium, et hoc, sive infamiam, sive foeditatem, sive 
denique saevitiam magnitudinemque dolorum in ea spectes. Ex quibus dic¬ 
tis, jam atrocitatem ipsam conjicere licet. Adde quod manus et pedes iis in 
locis perfodiebantur, in quibus sensus est acerrimus; quod insuper augetur 
diuturnitate doloris, cum manus pedesque membra sint a corde remotissima. 
Diu autem vivere in cruciatibus tanquam horrendum supplicium inter om¬ 
nia semper est habitum, unde Prudentius in agone Sancti Laurentii sic lo* 
quentem tyrannum inducit: 

«Perire raptim non dabo: 
vitam tenebo et differam, 
poenis moratam jugibus; 
et mors inextricabilis 
longos dolores protrahet». 

Cui potest non praepostere annecti, quod Seneca scribit: «Misericordiae 
genus est cito occidere» (De Benef. 2, 5). 

Crux autem parabatur, ut moris erat apud Graecos et Romanos praeser¬ 
tim, ex obvio promptoque ligno, saepiuscule ex quercu, cujus lignum fi¬ 
xioni et laturae aptissimum inter cetera existimabatur. Tormentum autem 
crucis, quamquam receptissima significatione peculiariter notat et cruciatum 

et interitum in ligno, similitudine quadam fixionem in alia paratura signifi¬ 
cat, puta in monte, aut petra. Sic Tertullianus: «Sunt cruces Caucasorum» 
(Adv. Marcion. I, 1). Et de Andromeda, quae in scopulo vincta et ceto expo¬ 
sita. Manilius dicit: «Et cruce virginea moritura puella pependit* (v. 552) 

Mune vero, si crucifixionem ipsam attendamus, aliquod apparet discri¬ 
men, minimi tamen ponderis ac momenti, inter Judaeos et Romanos, in di¬ 
versa crucifigendi ratione. Romani igitur facinerosos clavis per manus ac 
pedes adactis suffigebant, Judaei vero funibus corpora alligabant. Crux autem 
ponebatur juxta vias locosque maxime certos. Cujus rei cestis Quintilianus: 
«Quoties —inquit— noxios crucifigimus, celeberrimae eliguntur viae, ubi 
plurimi intueri, plurimi commoveri hoc metu possint* (Deci 275). Ita Ale¬ 
xander Severus «eunuchum in crucem tolli jussit per eam viam, qua erat 
servis suis ad suburbana imperatoria iter frequentissimum» (Lamprid c. 23). 
Quin etiam oppida certa loca habuisse huic rei attributa videntur. Sic Ma¬ 
mertini «more atque instituto crucem fixerunt in via Pompeja» apud Cicero¬ 
nem (Verr. 66). Eadem de causa saepe ponebatur in excelso montis vertice, 
idque in noxio aliquo insigni, teste Justino (XVIII, 7, 15): «atque in eum, 
cum ornatu suo in altissimam crucem in conspectu urbis suffigi jussit». Huc 
pertinet irrisio Gallae apud Suetonium (9, 4): «Cui imploranti leges, et ci¬ 
vem romanum se testificanti, mutari, multoque praeter ceteras altiorem, et 
dealbatam statui crucem jussit». 

Damnati vero crucem suam ipsi bajulabant, sicut de Christo Servatore 
nostro Evangelistae testantur, quod jam apud Romanos usitatum fuisse effi¬ 
citur ex hoc loco Plutarchi: «corpore quidem quivis scelestorum damnatorum 
suam portat crucem; nequitia vero supplicia singula ipsa sibi fabricatur». 
Vulgo moris erat damnatum in crucem jam defixam et erectam agere; sed 
non desunt exempla reorum, qui cruci in terra jacenti, alligari et deinde una 
cum illa erigi solebant. 

Aliquando «tituli» quoque vel tabellae (apud veteres etiam «eliogium» 
dicebantur) quibus significabatur qua de causa is, qui supplicio afficiebatur, 
damnatus esset, vel in ipsa cruce defigebantur, vel etiam damnatus ipse por¬ 
tabat. Suetonius (Calig. 32) auctor est Romae in publico epulo, servum ob 
detractam lectis argenteam laminam, carnifici fuisse traditum, ut manibus ab¬ 
scissis atque ante pectus a collo propendentibus, praecedente titulo, qui poe¬ 
nae causam indicaret, per coetus epulantium circumduceretur. 

Corpora ad crucem damnatorum, plerumque ad mortem usque affixa 
manebant; immo, non numquam custodibus additis, ne ab aliis possent 
auferri, post mortem quoque in cruce relinquebantur. Sic interdum a cani¬ 
bus avibusque discerpi poterant. Quin etiam nondum extinctis, leones atque 
ursos immittebant, qui eos laniarent; cujusmodi testimonia Suetonius ipse de 
Nerone refert. Aliquando rei inverso capite cruci affixi fuere, aliquando vero 
ad crucis pedem ignis succendebatur, ut damnati lentis flammis cremarentur. 



Undenam crucis supplicium, quandoque usu venerit desieritque 


21 


Poena crucis quando in usum venerit 

At undenam ducit originem crucis supplicium? Licet quaestio hujusmo¬ 
di apud veteres auctores subobscura videatur, attamen haec non nulla prae¬ 
stabo. 

Crux, ceu flagifiosorum poena, a Semirami illa Assyriorum regina —vel 
potius a Sammuramat regis Assyriae uxoris— vertente saeculo IX ante 
Christum natum dicitur inventa. Quod quidem, si dubium cuidam aut in¬ 
certum videatur, tamen veri quidem simile est. Nam si Platoni fidem facimus 
(Rep. II, 5), hoc infame supplicium ab Oriente originem traxisse videtur, 
inde in Graeciam, postea vero Romam invectum. 

Omnia autem persuadent hoc genus supplicii a Graecis jam adhibere 
fuisse solitum. Sic certe apud Plutarchum legimus, Alexandrum Macedonem, 
suum medicum nomine Glaucum in crucem sustulisse. Teste autem Diodoro 
Siciliensi (XIX, 53), Dyonisius Syracusanus Graecos non paucos Poenorum 
socios cruci tradidit affigendos. Et alia ncn nulla sunt exempla, in quibus 
tamen non est necessitas immorandi. Constat enim crucis tormentum Grae¬ 
cos usurpasse, quippe qui omnia ista et alia quamplurima, quae tum in mo¬ 
ribus tum in reipublicae moderamine apud eos viguere, aliis etiam gentibus 
illos tradidisse dicuntur. Quod si hac de re notitiam desideres ampliorem, 
auctores adeas consulendos. 

At non solum a Graecis, verum etiam a Romanis crucis tormentum ad¬ 
hibitum. Apud Aurelium Victorinum (Caes . 41, 4) dicitur: «His vetus ve. 
terrimumque supplicium patibulorum». Et quidem jam inde a Reipublicae 
temporibus crebrissime fuit addictum ad servos potissimum plectendos* 
Nimirum Livius (Decad. L, 26) auctor est poenan istam sub Tullii Hostili 
principatu originem habuisse. Nec obstat quod Cicero in oratione sua pro 
Rabirio referat verba illa funesta: «I lictor, colliga manus, caput obnubito, 
arbori infelici suspendito» fuisse Tarquinii Superbi, nam populari quodam 
modo et ad causam adjecit orator, quasi diceret ea verba non Tarquinio tan- 
quam a primo auctore traxisse principium, sed illo maxime digna et apud 
eum saepe saepius tormentum illud usitatum. 

Apud Romanos, inquam, usque adeo in usu fuit, ut locus patibuli Ro¬ 
mae situs extra portam Esquilinam, Sessorium appellatus, velut mons cru¬ 
cibus consitus interdum appareret, aviumque omne genus frequentatus. 

Idem Romanis quod Graecis obtigisse apparet; haud dubium enim est 
servis hoc genus cruciatus apud eos irrogatum etiam fuisse. Ita Juvenalis: 
«Pone crucem servo» (Sat. VI, 219). Petronius autem: «Nec dii sinant, ut 
amplexus meos in crucem mittam» (86). Insuper Verrem civibus Romanis 
crucem minatum esse in aperto est. 

Sed postea, labentibus saeculis, et Christi Servatoris religione jam 
per orbem latius propagata, Constantinus Imperator, crucem e numero 

suppliciorum exemit sustulitque, ratus nefas esse, venerandam illam Christi 
figuram, in qua tribus clavis mundi Salus affixa pependit, inter damnatorum 
poenas haberi. 

Et haec fere sunt, quae de crucis origine et declinatione colligere tan¬ 
tum potui. 

Nunc vero ad illud veniamus: 

Quibus scilicet quibusque de causis crucis supplicium irrogatum fuerit 

Crucis infamia clarissime alio ex capite patet: ex eo porro quod non¬ 
nisi vilissimo ac sceleratissimo hominum generi consuevit irrogari. Quam 
ob causam apud antiquos «arbor infelix-, «infame lignum», «cruciatus ser¬ 
vilis», cetera fuit appellata. Itaque Ulpianus (L. 8 ad legem Corn.): «Si libe¬ 
ri sunt, inquit, ad bestias dari; si servi, supremo supplicio affici*. Summi 
autem supplicii quidam Jurisconsultus (Pauli Serit . V, 21) recenset tria, ut 
diximus, genera: «crucem, cremationem, decollationem». Crux autem praeit, 
quam ob rem extrema quidem poena dicta fuit. Apullejus autem (Metam. 
X, 327); «Certum extremae poenae, quae more majorum in eum competit», 
loquens de cruce. 

Servi ergo, crucis supplicio afficiebantur, unde servus ille apud Plau¬ 
tum in sua fabula «Miles gloriosus» (II, 4, 9) dicit: 

«Noli minitari; scio crucem futuram 
mihi sepulchrum 
Ubi mei majores sunt siti». 

Quasi diceret: «Minas abjice. Mihi sat persuasum habeo, servus enim 
sum, fore ut crux sepulchrum mihi contingat, sicuti patribus meis itidem 
contigit». 

Item Hirtius (Bell. Hisp. 20): «Prehensi —inquit— servi tres, et unus e 
legione vernacula. Servi sunt in cruce sublati, militi cervices abscissae». Et 
Cicero in quadam epistula (Ad Att. XIV, 15, 1): «O mirificum Dollabellam 
meum: magnam avftewprjotv res habet: de saxo in crucem»; significans nempe 
servos in crucem actos liberos de saxo praecipitatos. 

Veruntamen, non adjiciebantur servi huic supplicio levi quadam de 
causa, sed propter gravissimum aliquod scelus, puta falsam delationem in 
dominum, machinationem, insidias, fugam, cetera. Itaque Horatius (Sat. I, 
380) invehitur in heros, qui propter leve delictum servos in crucem sustu¬ 
lisse dicebantur: 

«Si quis eum servum, patinam qui tolleret jussus 
Semesos pisces, tepidamque liguriit offam, 

In cruce suffigat, labeone insanior, inter 
sanos ducatur» 

Verum liberi etiam homines in crucem agebantur, sed plerumque 



Undenam crucis suDpltc<um, quandoque usu venerit desieritque 


23 


viliores nocentioresque, quales, exempli ergo, latrones, praedones, sicarii, 
falsarii et alii hujusmodi. 

Ceterum, supplicium hoc, opera triumviri per carnificem sumptum est. 
Sic Cicero in sua oratione pro Rabirio, de qua supra jam rettulimus, gloriatur 
de exitu causae, eleganter dicens, «se carnificem de foro, crucem de campo 
sustulisse». 

Age jam, de verberatione, quae plus minus semper vel fere semper cru¬ 
cifixioni praeibat, testatur idem Tullius in suo libro de Divinatione, cum 
dicit: «Servus per circum cum virgis caederetur, furcam ferens ductus est». 
Verberatio vero fiebat per lictorem, unde illa verba sollemnia: «I, lictor, col¬ 
liga manus, sontem virgis caedito». 

Flagella autem asperrima ubique erant, adeo ut multi sub flagellis occu¬ 
buisse dicantur, cum insertis ossiculis aut clavis etiam asperarentur. 

His dictis, quae de crucis argumento alia bene multa dicenda remanent, 
ut verbi causa, de varia crucis forma, deinde de ratione qua apud graecos et 
Romanos crucis sontes affigerentur, aliaque mineris quidem momenti, quia 
jam satis apud auctores hodiernos longe lateque tractantur, hic omitto. Haec 
solummodo subjiciam: ex eo quod crux supplicii genus omnium gravissi¬ 
mum exstitit, itaque existimabatur, majoremque prae aliis infamiae notam 
inurebat, tam vulgaris, ut ita dicam, apud veteres fuit, ut poenas fere omnes 
et cruciatus hoc nomine insignirent. Sic animi quoque morbos, casus in¬ 
faustos omnes, et quasvis afflictiones, eadem denominatione significata fuere. 
In colloquio insuper familiari nonnulla more vulgato dicebantur ad sensus 
irae furorisque passim exprimendos, ut «Abi in malam crucem», vel «Quae 
te mala crux agitat», et alia hujuscemodi. Immo, summum jus summam pu¬ 
tabant crucem, ut aptius videlicet exprimerent nimium justitiae rigorem. 
Quid quod crucis nomen in animi corporisve dolores, inque jejuniorum 
etiam macerationes optime cadere christiani quoque postea censuerunt? 
Quod certe apud nos, ut omnes quidem testes sumus invaluit. 

Crucis indignitas ad summum gloriae fastigium a christo evecta 

Mune denique expendamus quandonam crucis poena pristinum amise¬ 
rit usum finemque sortitum fuerit. Uti dicebam, vergentibus saeculis, honori 
haberi coepit et in gloriam evasit, apud christianos praesertim, omnesque 
qui Christi Servatoris vestigia sunt prosecuti. 

Ubi enim mundi Conditor propter hominum salutem calicem hausit 
passionis, ubi «proposito sibi gaudio, sustinuit crucem, confusione con¬ 
tempta» (Hebr. 12, 2), hanc mentem et affectum sanctis hominibus immisit 
ut, metu Crucis sublato, non modo patienter, sed etiam alacriter propter 
illum illam perferrent et summam in ea dignitatem et gloriam collocarent. 

Et re quidem vera Crucis laborum, quos Christi gratia patiuntur homi¬ 
nes, dignitas atque sublimitas eos ad eorum amorem excitare debent. Omnes 
namque hi labores a Christi Cruce gloriam et dignitatem trahunt Quid 
enim dominicam Crucem tantopere honoravit, quae antea flagitiosorum sup¬ 
plicium erat nisi quod in ea Christus Dominus passus est, eamque sacratis¬ 
simi corporis sui contactu nobilitavit? 

Ac proinde est quod Crucis sui gloria Dominus eadem, qua ipse, via, 
quaque omnes electi ingressi sunt procedere voluit, ut quem ad modum is 
et membra ejus per humilitatis viam ad celsitudinis gloriam pervenerunt, ita 
etiam Crucis suae vexillum, ex summa abjectionis ignominia, ad summum 
gloriae fastigium devenire voluerit. Itaque, tantum splendorem, dignitatem 
tantam, crucis signum sibi comparavit, ut Constantinus ille Magnus, omnes- 
que reges et imperatores signis militaribus inseruerint. Neque signis tan¬ 
tum, sed etiam militum armis, clippei? et galeis, necnon et regum purpuris 
et diadematis. Possum auctorum testimonia afferre non pauca, praesertim 
Prudentii, qui passim hac de re in suis versibus agit. Sed illud divi Hiero¬ 
nymi ad Laetam scribens meminisse sufficiat: «Regum —inquit— purpuras, 
et ardentes diadematum gemmas patibuli Salvatoris pictura condecorat». A 
suppliciis ergo latronum transit ad frontes imperatorum, et quae antea probro 
erat hominibus, nunc summo honori haberi coepta est. Quin et hunc ei 
Dominus honorem contulit, ut eadem adoratione, qua ipse, quin in illa pe* 
pendit, adoratur, ipsa quoque adoretur. 

Neque hoc satis, nam his honoribus minime contentus, qui perpetuo 
cum saeculo durabunt, post saeculum etiam extremum illi adiciet honorem. 
Tunc enim —ut idem Dominus ait— «apparebit signum Filii hominis in 
caelo», hoc est, pretiosum Crucis vexillum, quod cunctis astris longe splen¬ 
didissimus fulgebit. 

Sic foedissimum crucis tormentum ypse in Dei gloriam hominumque 
transtulit. Sic, inquam, horrenda crucis infamia in regum famam sanctorum¬ 
que splendorem transivit; adeo ut, jure meritissimo illam carmine viricujus- 
dam elegantissimo, nobis prosequi liceat: 

«Supplicium servorum olim, nunc gloria regum, 

Mors olim miseris, nunc data vita reis, 

Crux, solium currusque Dei, spes unica mundi, 

Sis via, sis nostrae porta salutis, Ave». 

Leo M. Sansegundo, OSB 

Ex Monasterio Montis Serrati 
Ad Barcinonem 
(In Hispania) 



Deus, Deus meus, 
ut quid dereliquisti me? 

(Mare, XV, 34) 


Vesper adest: altis descendunt montibus umbrae ; 

Tota etiam rerum compages territa languet, 

E cruce dum tonat ingens vox audita superne 
Latos per tractus terrae caelique profundi. 

Clamans: «Cur, Pater, heu! me linquis? Me, Pater, eccur? 

Tum orbe tremente ex imis en vox altera ab alto 
Judicis aeterni miserentis semper et aequi 
Respondet: «Maledictum! Ligno tu crucis haeres? 
Numquis non maledictus de crucis arbore pendens? 

Tu pendes «Maledictum » factus et ipse libenter!» 

«Sic, Pater! Oh, fiat placitum quod fusseris omne!» 
Omnia consummans quae de me scripta fuere, 

Gaudens in manibus commendo animamque repono. 
Mortem at perfringam vexillaque regis Averni! 

Tunc dextraeque tuae, Pater, haerens omne per aevum, 
Compellam precibus Te Regem abscondita pandas 
Gaudia quaeque parata merentibus omnibus illis 
Intus stultitiam qui Christi discere norint!» 


Aloisius Li Calsi 

Panormi 
(I n Italia) 



senserit 


Quae Lucia 


suis montibus 


valedicens 


1. Cum ne minima quidem 1 adspiraret aura 2 , lacus tam aequus tam- 
que planus 3 patebat, ut quasi immotus videretur, nisi luna, tremulo efful¬ 
gens lumine 4 leniterque fluctuans 5 , e medio caelo renideret undis 6 . 

2. Auribus tantum percipiebatur 7 modo aestus, qui a glareis 8 leviter 
frangebatur, modo longius murmur aquarum illidentium pila pontis, modo 
eorum remorum ad numerum cadentium rumor, qui, ubi caerulea aequora 9 
lacus diffiderant, statim innumeris manantes guttulis exibant, ut iterum ite- 
rumque in aquas mergerentur. 

3. Undae autem a lintre divisae, pone rursus coeuntes, crispum quen- 
dam sulcum fluctibus imprimebant 10 , qui magis atque magis a ripa recedere 
videbatur. Fugitivi interea taciti, capitibus aversis, nunc aspiciebant montes, 
nunc regionem lunae radiis conlustratam passimque magnis variatam um¬ 
bris. 


ADDIO MONTI* 

1. Non iirava un alito di vento: il la- 
90 giaceva liscio e piano, e sarebbe par- 
so immobile, se non fosse stato il tremo- 
lare e Tondeggiar leggiero della luna, 
che vi si specchiava di mezzo il cielo. 

2. S udiva soltanto il fiotto morto e 
lento frangersi suile ghiaie dei lido, il 
gorgoglio piu lonfano delfacqua rotta 
Ira le pile dei ponte, e il tonfo misurato 


di que 1 due remi, che tagliavano Ia su¬ 
perficie azzurra dei lago, uscivano ad un 
coipo grondanti, e si riluffavano. 

3. L onda segata dalla barca, riu- 
nendosi dietro Ia poppa segnava una 
striscia increspata, che s'andava allon- 
tanando dal lido. I passeggieri silenzio- 
si, con Ia testa vollata indiestro, guarda- 
vano i monti, e il paese rischiarato dalla 
luna, e variato qua e Ia di grand^mbre. 


1. Cie., Tuse . 231 b apud Nizol: nulla ne minima quidem aura fluctus commovente. — 

2. Verg. § Aen. VII, 3: adspirant aurae. — 3. Cic., Caecin. 17: aequus et planus. — 4. Verg 

Aen. VII, 9: tremulo lumine. — 5. Fluctuo proprie est fluctibus agitor, sed transfertur ad 

lumen repercussum. Verg., Geor . II, 281: ac late fluctuat omnis aere renidenti tellus. — 

6. Horat., Od . II, 5, 12: pura nocturno renidet luna mari. — 7. Cic., Orat. 2, 8: auribus perci¬ 

pere. — 8. Cic., Q. Fr., 3, I, 2: glareae = ghiaia. — 9. Aequor est aequus locus, planities; 

frequentius de mari dicitur, praesertim apud pofitas —ut docet Ciceic— «aequor illud poetae 

vocant* (Cic., Acad . 2), nos vero Itali: superficia dei mare, di un lago. — 10. Cic., Div. 2, 23, 

50: 9ulcum imprimere. 

# / Promessi Sposi, cap. VHI°. Ed. Aldo Palazzi, Milano, 1964. 

4. Pagi, domus, casae discernebantur, atque illius Roderici aedes, 
quae, haud edita turri, subjacentibus constipatisve domunculis imminentes 
ad promontorii 11 radices quandam feri hominis cogitatione depingebant 
imaginem 12 , qui stans in tenebris atque in frequenti dormientium numero 
evigilans, aliquod scelus concipere 13 vellet. 

5. Lucia tota tremuit et horruit, postquam eas aspexit 14 . Primo 15 ocu¬ 
lis deorsum usque ad pagum declivia perlustravit, deinde etiam atque etiam 
parte extrema perspecta, casam, ficum patulam comatamque ex areae 16 mace¬ 
ria 17 eminentem, fenestram sui cubiculi dignovit, postremo, cum in ima lin¬ 
tris sederet parte, in ejus margine posuit brachium, in brachium frontem 
tamquam dormitura declinavit, ibique se toiam tacitis lacrimis tristitiaeque 
tradidit 18 . 

6. Valete, montes ab aquis adsurgentes 19 , caeloque minantes 20 ; verti* 
ces 21 inaequales, et noti et cogniti 22 f qui inter vos adolevit aetate, inque ejus 
animis impressi 23 non minus quam ora et vultus 24 suorum; torrentes, quo¬ 
rum vel sonitus is discernit, non secus ac voces familiarium; vici per decli¬ 
via conspersi et albescentes, velut ovium greges pascentium, valete! 


4. Si distinguevano i villaggi, le case, 
le capanne: il palazzotto di don Rodri- 
go, con Ia sua torre piatto, elevato so- 
pra le casucce ammucchiate alia falda 
dei promontorio, pareva un feroce che, 
rifto nelle tenebre, in mezzo a una corn- 
pagnia d # addormentati, vegliosse, medi¬ 
tando un delitto. 

5. Lucia Io vide, e rabbrividi; scese 
con Tocchio giu giu per Ia china, fino al 
suo paesello, guardo fisso alfestremita, 
scopri Ia su casetta, scopri Ia chioma 
folta dei fico che sopravanzava il muro 


dei cortile, scopri Ia finestra della sua 
camero; e, seduta, comVro, nel fondo 
della borea, poso il braccio sullo spon¬ 
da, poso sui braccio Ia fronte, come per 
dormire, e pianse segretamente. 

6 . Addio, monti sorgenti dalfacque, 
ed elevati al cielo; cime inuguali, note a 
chi e cresciuto tra voi, e impresse nella 
sua mente, non meno che Io sia faspet- 
lo de’ suoi piu familiari; torrenti de* 
quali distingue Io scroscio, come il suo- 
no dei le voci domestiche; ville sparse e 
biancheggianti sui pendio, come bran¬ 
chi di pecore pascenti; addio! 


11. Cic ., Verr. 7, 56: promontorium; legitur etiam In opt. codicibus: promunctorium, 
promuntorium, promunturium. — 12. Cic., N. D. 1,15, 39: imaginem cogitatione depingere 
— 13 Cic., Verr . 2, 4, 32: scelus concipere. — 14. Terent., Eun. 1, 2, 3: totus tremo et horreo 
postquam aspexi has. — 15. Cic , Rose . Am. 9, 26: primo... deinde... postremo — 16. Forcelli- 
ntus, 111, 374: area = cortile. — 17. Cic., Fam, 16, 18, 2: nulla maceria, nulla casa. — 18. Cic., 
Fam . 5, 14: se tradere lacrimis et tristitiae. — 19. Tacit., Ann. 13, 38: colles adsurgentes. — 
20. Sil., 4, 2: saxa minantia caelo; Verg., Aen, 1, 162, minantur in caelum scopuli — 21. Cic., 
Verr . 2, 4, 48: vertex = cima di montagna. — 22. Cic., frag. contra C. Ant, apud Ascon.: notus 
et cognitus. — 23. Cic., N. D. I, 16: in animis imprimere. — 24. Cic., Dejot . 2: in tuo ore 
vultuque. 

7. Heu quam tristis, qui inter vos natus est et altus 25 , a vobis discedit! 
Illi ipsi, quia sua sponte iter suscipit 26 , spe adductus alibi amplificandae 
fortunae 27 , divitiarum somnia inania redduntur 28 , stupetque quo modo con¬ 
silium ceperit ut 29 illinc exiret, immo eo iterum rediret, ni cogitaret se ali¬ 
quando pecunia onustum demum reverti posse. 

8. Quo magis in campestria loca progreditur, eo magis oculos fastidio 
taedioque affectos, illinc avertit quod tantum spatii semperque idem pateat; 
aer autem ei crassus 30 videtur atque iners; in medias tumultuosas urbes in¬ 
curiosus maestusque procedit; tot illae domus domibus conjunctae, tot viae 
ad vias alias ducentes, cuncta ei elidere spiritum 31 videntur; quin etiam 
quae moles magnam advenarum admirationem movent 32 , eas neglegens, co¬ 
gitatione ac desiderio ad patrium praediolum advolat, ad domunculam, cui 
jam diu oculos adjecit 39 , quamque, cum vix locuplex et pecuniosus 34 ad 
montes suos redierit, sese empturum sperat. 

9. Quid vero de eo dicam, qui, cum ne celeri mente umquam ultra mon¬ 
tes perrexerit, inque illis consilia omnia omnesque spes reposuerit 35 , illinc 
tamen perversa quadam vi deiciatur? Quid de eo, qui a dulcissima vitae con¬ 
suetudine 36 abreptus, ex omni spe deturbatus 37 , illos relinquat montes, ut 


7. Quanto e tristo in passo di chi, 
cresciuto Ira voi, se ne allontana! Alia 
fantasia di quello stesso cbe se ne parte 
volontariamente, tratto dalla speranza 
di fare altrove fortuna, si disabbellisco- 
no, in quel momento, i sogni della ric- 
chezza; egli si meraviglia d^ssersi potu- 
fo risolvere, e tornerebbe allora indie- 
Iro, se non pensasse che, un giorno, tor- 
nera dovizioso. 

8 . Quanto piu s avanza nel piano, 
il suo occhio si ritira, disgustato e stan- 
co, da quelTampiezza uniforme; Taria 
gli par gravosa e morta; s’inoltra mesto 
e disattento nelle citta tumultuose; le 


case aggiunte a case, le slrade chesboc- 
cano nelle strade, pare che gli levino il 
respiro; e davanti agli edifizi ammirati 
dallo straniero, pensa, con desiderio in¬ 
quieto, al campicello dei suo paese, alia 
casuccia a cui ha gia messi gli occhi 
addosso, da gran tempo, e che compre- 
ra, tornando a' suoi monti. 

9. Ma chi non aveva mai spinto al 
di Ia di quelli neppure un desiderio fug- 
gitivo, chi avevo composti in essi tutti i 
disegni delTavvenire, e n'e sbalzato lon- 
tano, da una forzo perversa! Chia, stac* 
cato a un tempo dalle piu care abitudi- 
ni, e disturbato nelle piu care speranze. 


25. Cic ., Brut. 10: urbs In qua nata et alta est eloquentfa. — 26. Gc., Seat. 33, 71: iter 
suscipere. — 27. Gc., Am*c. 16, 59: spe amplificandae fortunae. — 28. Gc., Verr. 4,34: nudam 
atque inanem reddere. — 29. Gc. Att. 7, 10: consilium cepit ut exirem — 30. Gc., Acad. 4, 
25: a€r crassus. — 31. Plin25, 7, 5: elidere spiritum. — 32. Gc., Phil. 10, 2, 4: admirationem 
movere. — 33. Qc., Verr. 2. 2, 15, 37: adicere oculos hereditati. — 34. Gc., Rose . Com 15: 
locupletes et pecuniosi. — 35. Gc., Tuse. 12: in se omnem spem sui reponere. - 36. Cic.. 
Orat. I, 52. 224: vitae consuetudo. — 37. Cic.. Fam. 5, 7, l:ex spe deturbare. 

ignotis hominibus, quos numquam cognoscere optaverit, occurrat, nec men¬ 
te assequi possit tempus redeundi praestitutum? 

10. Vale, natalis domus, in qua sedens puella, multa animo et cogita¬ 
tione percurrens 36 , sonitum dignoscere didici communis incessus ad illius 
gressus sonitu, qui arcanam et trepidam in me exspectationem concitabat 39 . 

11. Vale, domus ad hoc usque tempus aliena, domus, quam saepe, nec 
sine quodam pudore transiens aspexi; in qua jam, tamquam in tranquillo et 
diuturno domicilio me dominam esse fingebam! 

12. Vale, templum, unde post Dei laudes elata voce sublatas, toties ani 
mus levatus rediit; in quo sacrum nuptiale er promissum et paratum erat, in 
quo exspectata res erat sollemni ritu sacranda, et amor jubendus et dicendus 
sacer: vale! 

13. Qui tot tantamque vobis laetitiam dabat 40 , omnibus est locis, nec 
umquam filiorum gaudium conturbat, nisi ut eis aliud firmius aliud plenius 
comparet. Si non haec ipsa, hujuscemodi erant quae Lucia, quae reliqui vec¬ 
tores cogitabant, dum linter eos vehit ad dexteram Adduae ripam. 


lascia que # monti, per avviarsi in traccia 
di sconosciuti che non ha mai deside¬ 
rato di conoscere, e non puo con fim- 
maginazione arrivare a un momento 
stabilito per il ritorno! 

10. Addio, casa natio, dove, seden¬ 
do, con un pensiero occulto, s # imparo a 
distinguere dal rumore de # passi comuni 
il rumore d # un passo aspettato con un 
misterioso timore. 

11 . Addio, casa ancora straniera, ca¬ 
sa sogguardata tante volte alia sfuggita 
passando, o non senza rossore; nella 
quale Ia mente si figurava un soggiorno 
tranquillo e perpetuo di sposa. 


12. Addio, chiesa, dove Tanimo torro 
tante volte sereno, cantando le Iodi dei 
Signore; dov*era promesso, preporoto 
un rito; dove il sospiro segrefo dei cuore 
doveva essere solennemente benedetto, 
e Tamore venir comandato, e chiamarsi 
santo; addio! 

13. Chi dava a voi tanta giocondita 
e per tutto; e non turba mai Ia gioio de’ 
suoi figli, se non per prepororne loro 
una piu certa e piu grande. Di tal gene¬ 
re* se non tali appunto, erano i pensieri 
di Lucia, e poco diversi degli altri duo, 
pellegrini, mentre Ia barca gli andova 
avvicinando alia riva destra delTAdda. 

Alessandro Manzoni 


Franciscus Aloise 

Ex Seminario Pontificio 

Ex urbe Regio(R eggio) in Calabria 

(In Italia) 


38. Cie., Orat . /, 50: multa animo et cogitatione percurrere. — 39. Cie., Fam. 2, 1: conci¬ 
tare magnam exspectationem. — 40. Cic., Plane. 42, 105: laetitiam alicui dare. 



PETRUS SCLOPETARIUS 


(«PISTOL PETE») 

Perpaucae jam restant reliquiae illius vitae quae olim in regionibus 
Americae occidentalibus agebatur quaeque in teleoramate repraesentata ho. 
mines ubique gentium hodie delectat. Aliud illorum dierum nuper oblittera¬ 
tum est documentum, nam Petrus Sclopetarius spiritum duxit supremum. 

Petrus profecto ille grandaevus cum pace domi suae in lectulo diem 
obiit supremum, caligis armentarii propter lectulum positis, sclopetis de pa¬ 
riete pendentibus. 

Hoc valde mirum, quia ab eis qui septuaginta, immo octoginta abhinc 
annos comites multorum itinerum sociique, cum boves ad ferriviam ageren¬ 
tur, unde ad lanienam mitterentur, eum non modo armentarium sed etiam 
pacis custodem duobusque armatum sclopetis, in regione ad facinora auda¬ 
cibus nefariisque hominibus scatente, cognoverant, praedicebatur eum cali¬ 
gatum utroque sclopeto fumifero periturum. 

Quod Petrus, cum juvenis valde temerarius fuisset, nonagesimum sep¬ 
timum annum explevit, peritiae sclopetorum tractandorum (duo semper ge¬ 
rebat) atque robori virtutique, Forte Fortuna non omissa, debuit. Enimvero 
in mediis periculis usque versatus saepius quam universi armentarii qui in 
teleoramate spectantur sese in aleam discrimenque vitae dedit. 

Olim videlicet in oppido Albuquerque glandibus vulneratus est. Nun¬ 
quam quicquam propius factum est quam ut interficeretur. Neque alias gra¬ 
viter vulneratus est. 

Anno saeculi praeteriti octogesimo primo Petrus hic, cui reapse nomen 
Francisco, id temporis unum et viginti annos natus, verum litteris adminis- 
trationis Guasintoniensis in illa regione custos pacis vicarius factus, exlegem 
quendam, Wiley Campsey, illum quidem duorum facinorum argutum, quem 
capere volebat, non modo quod caede in territorio Oklahomensi noxius 
esset sed quod unus ex sex hominibus fuisset qui domum irrumpentes 
patrem nostri Petri quattuor decem ante annis occiderant ad civitatem No¬ 
vam Mexicanam secutus erat. 

Hic tum non plus octo annos natus, cui nomen Petro nondum inditum, 
cum patrem trucidatum vidisset, spoponderat atque in se receperat ultionem 
patris necati se esse exacturum ex homicidis quos, utpote qui vicini essent, 
cognoverat. 

Quo tempore forte in vestigia illius Wiley incidit, quattuor interfecto¬ 
res patris jam pridem sustulerat. Alius autem eum ab opera absolverat, qui in 
alea effecisset ut ipse occideretur. Wiley qui in regiones occidentales aufu¬ 
gerat, cum a Petro repertus est, oenopolium exercebat. 

Hoc morio secundum Petrum de rebus gestis suis scribentem res acta 
est. Ipsum in oenopolium ingressum, sclopetis non strictis sed ad celeriter 
stringendum paratis, Wiley rogavit' «Quid tu, Pusio, quaeris?». «Te», re¬ 
spondit ille pusio. Wiley subinde duobus vappis annictans qui prope sede¬ 
bant desides quique ille modo incurioso et quasi furtim appropinquabant, 
«Men\» inquit, illis malefactoribus jam stipatus, «quid istuc dicere vult?». 

«N um mei memor es, Wiley?». 

«Minime. Te nunquam antehac vidi». 

«Immo, vidisti! qua nocte patrem meum necasti. Est mihi nomen Fran* 
Cisco Eaton. Num meministi? Manum comple, (i. e. sclopeto prehenso ma¬ 
num compleret), nequam homicida. 

Illi tres sclopeta capessere. Petrus idem facere. Utrumque Petri sclope- 
tum rudere. Ipse Wiley et alter malefactor sclopetis etiamnum silen tibus, 
cecidere. Alter duas glandes emisit quarum altera Petri bracchium, altera 
crus vulneravit, tum cecidit. 

Geraefa, ipse celeberrimus ut qui quendam latronem famosum interfe¬ 
cisset, Petro equum appetenti auxiliatus est. Tum Petrus cujus vulnera ami¬ 
ci geraefae paulisper maxima cura sanaverant, valetudini restitutus dom um 
rediit, ubi in quodam latifundio operam locavit. 

Illo tempore quod coloni territorium intrabant et vita tranquillior age¬ 
batur, Petrus, uxore ducta, parvum fundum emit. Atqui mores antiquos ser¬ 
vabat neque per totam vitam vestimenta deposuit quae primi armentarii af. 
fectarant Itaque quandocunque conventus eorum qui primi in illas regiones 
penetrarant vel ab his natorum habebantur, is similitudinem speciemque 
dierum praeteritorum praebebat et in omnium oculis versabatur. Is enimvero 
more Amerindorum capillo erat promisso plexoque atque more armentario¬ 
rum geraefarumque mystacem promittebat in modum antennarum. Thoracem 
quoque daedalum, caligas illas armentaris affectatas, petasum praegrandem, 
sive ut quam bene possim verbum nostrum Latine reddam, amphoralem, va¬ 
ginasque binas sclopetis Colts refertas gerebat. Ipse statura erat mediocri, 
macer, cute coriacea. Annos natus septuaginta sex in certamine in quo 
equo immansueto et sederet et adhaereret et juvencum fune jacto captum 
vel brevissimo temporis spatio ligaret, praemium abstulit. Postea duo 
et nonaginta annos natus se tam peritum esse sclopetorum demonstravit ut 
spectatores stuperent. Juvenis autem a scopo viginti passus semotus, brac- 
chiis stans extensis et manus, in quibus inversis nummi positi erant, lente 
vertens dum nummi caderent, sclopetis tum ereptis, glandes per medium 
scopum ante mittebat quam nummi humum tangerent. 

At cum mater post mortem patris iterum nupsisset, familia demigravit. 
Nondum Petrus Sclopetarius cognomine sed Franciscus Eaton appellabatur. 
Haud immemor patris occisi, ad quem ulciscendum animus ejus intentus 
erat, antiquis sclopetis quibus potitus erat se usque exercebat, dum erectam 

Goodtuln B. Beach 


viperam decem passibus semotam altera utra usus manu glande detruncare 
posset. 

Primum quindecim annos nato princeps cujusdam tribus Amerindae 
sclopetum Colts dedit. Mox nemo hoc puero sclopetorum peritio esse 
dicebatur. Atqui vix contentus ad castra exercitus Americani propinqua se 
contulit, libi quidam speculator jam senex eum arte sclopeta e vagina scite 
stringendi tam exacte accurateque erudiit ut propediem omnes milites et illos 
quidem mirabundos superaret. Praefectus castrorum igitur insigne ei dona¬ 
vit et dixit: «Ex hoc die tibi nomen erit Petro Sclopetario». 

Anno saeculi praeteriti septuagesimo septimo Petrus tum septendecim 
annos natus a judice qui in illa regione leges nomine Civitatum Foederata¬ 
rum exercebat, et quidem ob severitatem claro in territorio Arkansas dicto 
custos pacis creatus est. Quod illud territorium latronibus, homicidis, abac¬ 
toribus boum atque omne genus hominibus nequam refugio erat, persaepe 
ei opus erat sclopetis, quibus in utendis hoc praeceptum usque tenebat: 

«Emitte glandem tu prior, quam ut recta destines, cave». Praeceptorum 
neque illius speculatoris qui eum sclopeta cito stringere docuerat: *Noli un¬ 
quam socors fieri, nequis furcifer tibi superstes sit», unquam oblitus est. 

Olim magnanimitatem tantam exhibuit ut vitam periclitaretur. Praedam 
in caupona consecutus erat. Dum prandent, ipse atque exlex disputarunt de 
ratione rei sclopetis decernendae. Hoc pactum est. Petrus autem sclopetis 
pa uxillulo citius strictis sclopetum adversarii e manu glande excussit. Glans 
autem alterius aurem Petri tantum non incidit. Captivo ad carcerem ducto 
noster geraefae dixit se vivum adducere voluisse. Hic autem imperavit ne 
postea unquam in tam dubiam vitae aleam iret. 

Interim quandocunque latrones praedonesque non sequebatur, armen¬ 
tarium agebat, nempe equos domabat, boves curabat vel armenta ad ferriviam 
illo tempore saepe lonquinquam cogebat unde ad confectorium aveherentur. 
Apud societates quoque magistrorum latifundiorum ut inquisitor ad abacto¬ 
res boum indagandos operam locabat. Haec dum agit, in notitiam venit non¬ 
nullorum in illis regionibus celebrium, in quibus Carolus Seringo armenta¬ 
rius inquisitorque notissimus Aliquando cum noster Petrus, Carolus Serin¬ 
go multique alii magnum gregem armentorum ex latifundio, longo itinere 
difficilique ad ferriviam actum, emptoribus mandassent, hi se ad cauponam 
animo indulgendi gratia contulerunt ubi non modo potabatur sed etiam cum 
puellis ibi cessatricibus saltabatur. 

Aderant quoque frequentes operati! ferriviarii, quorum nonnulli ebrii 
neque rixis alieni, homines incultissimi pugnacissimique, debacchabantur. 
Rixa ac prope proelium subito conflatum est ad quod quae rixae in teleoramate 
videri solent nihil sunt. Unum ex ferriviariis puellam quacum Petrus salie¬ 
bat adimere conantem vir noster pugno in ventrem ingesto profligavit. Illi 
quidem confestim ad auxilium sodalis prostrati exsilire, armentarii aulem 
haud segnes Petro subvenire, tum alii ludibundi proeliantibus immisceri. 

Tumultus horrendus, immanis exortus est. Proeliantes clamare, vociferari, 
exeerationes jactare, sedilia jaculari, puellae ululare, sclopeta boare dum 
lagunculae poculaque effringuntur. Tandem aliquis lumina glandibus exstin¬ 
xit. Exinde armentarii erumpere, in equos insilire ac se inde domum faces¬ 
sere, caupona omnino diruta et grege ferriviariorum pessime obtusorum su- 
gillatorumque relicto quos geraefa continuo in carcerem conjecit. 

Fuit olim semita longa difficilisque, non modo celebris sed etiam mul¬ 
tum cantata, Chisolm Trail vocata, qua multos per annos boves a Texade in 
Kansadem ad ferriviam agebantur. Hoc iter septies fecit. Aliquando dum iter 
facit maximam indignitatem pertulit. Hoc tempore scilicet capillus tam pro¬ 
missus erat ut sub cingulum colligi posset. Hoc fortasse ceteris armentariis 
in fastidio erat aut id per jocum fecerunt. At ipsum audiamus dicentem: 
«Comites meiajebant», inquit, «se esse me tonsuros. Ad plaustrum coquina¬ 
rium retrogressus, sclopetis paratis, eos monui desinerent me tangere, ne Or¬ 
cus apud se jentantia nova ora cerneret. Atqui dux sub plaustro a tergo surre' 
pens, pedibus arreptis, me appronavit; dein pueri insiliente scultro me toton¬ 
derunt. Quid agerem? Risi. Nihil aliud, mehercle, est quod agas superatust. 

At armentarii qui in teleoramate videntur odio fervido Petro erant, qui 
dicebat in toto grege ne unum quidem verum armentarium inveniri posse. 
Cum pro indigena haberi potuisset et totam fere vitam ibi egisset, tamen 
non ibi sed Hartfordiae Connectticutensium a. d. VII Kalendas Novembris 
MDCCCLX natus est. 

Nonnunquam Fors Fortuna ei favit. Olim puella quam in matrimonium 
petebat numisma religiosum ei dedit quod de collo pendens gereret. Ali¬ 
quamdiu post in pugna acri cum abactoribus, quos ipse cum grege suo inda¬ 
gaverat, subito magno ictu pectori ingesto tantum non dejectus est. Postea 
in caliga glandem repperit quae emblemate prohibita erat ne eum interfice¬ 
ret. Nuptias autem cum hac mors intempestiva praevenit. Aliam postea duxit 
quae duas filias enixa est. Qua mortua et aliam duxit quae aliquot filios 
filiasque peperit. 

At quid tam perversum praeposterumve excogitari possit quam ut vitam 
tam saepe periclitatus non glande, non sica perierit sed, dum domo exit, 
glacie in gradu lubrica lapsus, femur fregerit? 

Superstites ei erant novem liberi, unus et triginta nepotes neptesque, 
duodeviginti proneptes pronepotesque, tres abneptes abnepotesque. 

At non omnis mortuus est. Vicus enim quem habitavit hoc cive celebri 
gloriatus secundum vias tabulas statuendas locavit: HIC HABITAVIT 
PETRUS SCLOPETARIUS. Quod amplius est, in insigni universitatis 
Oklahomensis depictus hic armentarius veteranus usque vivit. 

Dr. Goodwin B. Beach 

52 Orchard Road 

West Habtfobd 17, Conn. (U. S. A ) 



PER ORBEM 


«Rivulis canentibus» quibus Exmus. vir Hamletus Tondini res leves 
venustasque naturae exprimere voluit, rivulum suum cimus, poeta Francis- 
cus Aloise consociavit, quibus de edito libello, limpido cantico auctori 
gratiam habet. Inscriptionem legite quam Franciscus Aloisse epigrammatis 
latinis et graecis eRivulis canentibus» H. Tondini dicavit: 1 

Quam bene decurrens canis in viridantibus herbis 
sed te non ullus, rivulus pure, videt! 

Aestibus in mediis mihi dulcius esse videtur 
nil puris lymphis, rive canore, tuis! 

I 

Eovsyec, <?> xatkcoov pet&pov puov, u><; yXuxo «ptovstc, 
ev yXtopatc xolai? aXXa ae 8' ooxoc 6pa. 

'Q pelftpov Xtfo, oou 8’ a^pooot; 68axo; ou8ev 
7j8tov ev &ep(ioti; xaup.ao(v lotiv ejioi. 


Inventa archaeologica. — Post laboriosas effossiones ad Rhodam (ad 
Gerundam in Hispania) perductas, figlina varia quae ad s. V et VI a. Ch. n. 
referuntur, inventa sunt eaque ex Magnae Graeciae civitatibus originem 
ducere videntur. 

—Murciae in meridianis Hispaniae regionibus, dum domus ad s. XVIII 
pertinens evertebatur, amphorae specimen repertum est, qua juxta Musei 
Archaeologici moderatoris sententiam nulla est in Hispania mirabilior. Vas, 
ad s. IV a. Ch. n. pertinet. Quindecim centimetra alta venustaque porcellana 
efficta, imaginem Herculis duorumque epheborum graecorum habet adum¬ 
bratam. Ex aliis hic quoque inventis, necropolis iberica fuisse a peritis colli* 
gitur. 

—In villa Lusitana quae appellatur eTurres Novae» (Torres Nuevas) ope* 
ris vermiculati fragmenta effpssa sunt quibus hic est latinus titulus a cimis, 
professoribus Scarlat Lambrino et Ioanne Couto interpretatus: 

VIVENTES / CARDILIVM / ET AVITAM / FELIX TVRRE 


1. Pulcher a Francisco Aloise nuper In lucem editus est fasciculus cujus Inscriptio 
• Mons. Amleto Tondini, epigrafisto moderno», quo ostenditur Exmum. Hamletum Tondini esse 
•ilpadre deli epigrafia lirica latino moderna». 

Dc lingua Graeca. — Per commentarios certiores facti sumus sermo¬ 
nem graecum communem seu quo plebs hodie in Graecia loquitur (^(toxtx^) 
ut publicum scholarum sermonem invectum iri; quo lingua expurgata (xafra* 
peiora), quae ita a viris cultis appellatur atque adhibetur, delebitur... Hujus 
rei ratio est cur lingua qua populus loquitur juxta grammaticorum leges fir¬ 
miorem fidem majoremque auctoritatem habeat quam qua eruditi utuntur. 

Litterarum latinarum et graecarum certamen. — Occasione oblata 

i 

qua centesimus annus a domo editrice condita <Kraft» agitur (cu)us est se¬ 
des in Argentina) certamen inter nationes de scriptoribus latinis et graecis 
in linguam hispanicam convertendis institutum est, classicum cultum vul¬ 
gandi causa. Opera quae hispanice reddenda sunt accipite lectores: ex 
Aeschylo et Sophocle opera septem; ex Euripide novendecim, ex Aristo* 
phane undecim, ex Plauto viginti, ex Terentio sex. 

En quibus certamen regitur condiciones: 

1. — Conversio fieri debet ex textu primigenio graeco vel latino. Refe* 
renda est editio vel editiones quae ad id adhibitae sint. 

2. — Addentur notulae seu commentaria quibus scriptorum verba il¬ 
lustrentur. 

3. — Versiones quae praemio decorentur, in lucem edentur gentibus 
quae lingua hispanica utuntur. 

4. — Interpretes qui praemium mereantur, decies centena milia ponde¬ 
rum argentinorum accipient, quae pro rata parte inter eos distribuenda erunt. 

5. '— Opera seu conversiones ad domum editricem *Kraft> (Moreno 972, 
Buenos Aires) mitti debent. Quae opera tempus mittendi die 31 mensis Mar¬ 
tii hu/us anni 1965 clauditur. Strenue, bonarum artium cultores, rem gerite! 

Lingua latina non rejicienda sed colenda. — Concilium Oecumeni- 
cum II Romae coactum facultatem dedit ut linguas patrias adhiberentur qui¬ 
bus captu faciliora sacra mysteria hominibus fierent. Hac vero permissione 
non significatur linguam latinam in exsilium pelli debere... Pro latinitate tu¬ 
tanda plurimae gravesque voces nuper intentae sunt. 

Tres abhinc menses Summus Pontifex Paulus VI in Monte Casino lin¬ 
guam latinam laudibus cumulavit. Quae Pauli VI verba nonnullae nationes 
europaeae rettulerunt: Acta diurna Britanniae quae inscribuntur <TahUt * et 
eDaily Telegraph» commentaria vulgarunt de eliturgia latina ». In Norvegia 
aliisque nationibus consociatio constituta est quae licet litteram et spiritum 
Concilii Oecumenici pro adhibenda lingua vernacula veneratione prosequan¬ 
tur, tamen linguam latinam cantumque gregorianum enixe promovebunt. 
Cimus, v. britannus Douglas Woodruff prudenter asserit «si fines seu fa¬ 
cultates linguis vernaculis datas transilierimus, fautores nos gentis nostrae 
facturos...* Quod absonum est omnium gentium europaearum conspirationi. 

Baetulo primum Paeninsulae Ibericae Romanum Municipium. — 
Baetulonem forte caput fuisse nescias regionis illius feracis ferisque abun¬ 
dantis inter Barcinonem sitae et hodiernam urbem <Blanes», quae regio apud 
Martialem nostrum Laletania , appellatur, Baetulo, Augusto imperatore, ex¬ 
structa esse creditur. Cum, his locis effossis, plurimae antiquitatis clas¬ 
sicae reliquiae apparuerint, museum municipale aedificatum e9t, in quo inter 
magni momenti res asservatas, has tibi videre licebit: thermas Romanas cal¬ 
dario, frigidario, hypocausto aliisque rebus instructas; sepulcra remana quae 
ad s. III a. Ch. n. referri videntur; amphorarum et fragmentorum architecto¬ 
nicorum thesaurum, quo nullus fere est in Hispania studio dignior. Invenies 
praeterea in museo superiorem Veneris partem Baetulone in ipsa urbe effos¬ 
sa, figulinae Campanicae reliquias magnamque caninorum dentium apri co¬ 
piam. Merito Martialis poeta cecinit: 

Ibi (in Laletania) illigatas mollibus clamas plagis 
mactabis, et vernas apros. 

Joaanis Fitzgerald Kennedy laudatio funebris. — Omnes nos de viro 
illo illustrissimo Joanne Kennedy multa animo commoto recordamur qui, 
simul ac Foedatarum Americae Civitatum praeses dignissimus creatus est, 
pro pace inter nationes totis viribus allaboravit. Qui praeter virtutes huma¬ 
nas magnopere laudandas, cum graecarum tum latinarum litterarum cultum 
et fovit et amplificavit. Nunc praeclarus scriptor Theodorus Ciresola lauda¬ 
tionem funebrem in certamine Capitolino XV magna laude ornatam foras 
misit, cujus haec verba initium faciunt: 

*Duae glandes plumbeae ballistula ejectae, instrumento speculatorio 
instructa, te tuis civibus, Joannes, te humano generi ademerunt », 


Jesus AramendIa, C. M. F. 



Sallustiani flores vel gemmae 


Sallustius totus pulchritudine maxime varia ac luminibus renidet. Eum 
igitur cum in manibus habemus plane cogitatione ambigimus quaenam ex 
scribentibus omittere liceat. Vehementer animi pendemus de selectione, nisi 
quod, volentes occurrere eis qui nobis romani sermonis indigentiam obicere 
solent ac senilem duritiem, plura colligemus quae nostris hominibus auxilia¬ 
ri in linguae latinae usu possint ne latinitas eorum pannosae anus speciem 
praebeat a filiabus vestium lacinias mutuantis. 

Opes. — «Quo mihi rectius videtur ingeni quam virium opibus gloriam 
quaerere...» (De conjuratione Catilinae). 

Latinum ope et opibus satis commodae hispanicae locutioni por medio de 
respondet, valiindose de, con los recursos de. 

Hoc sensu vox illa «medium» est vilior alga. 

Artes. — «Nam imperium facile eis artibus retinetur, quibus initio par. 
tum est». 

Praeclara sententia Sallustii digna! 

Quamquam artes hoc loco non idem sonat atque opes, attamen non dubi¬ 
tamus hispanice dicere: ...eis «artibus» = por esos medios. Qui ergo putat 
latine non suppetere vocem aptam ad nostrum medio, medios declarandum, is 
mihi videtur naso carere. 

«Agitabatur magis magisque in dies animus ferox inopia rei familiaris 
et conscientia scelerum, quae utraque eis artibus auxerat, quas supra memo¬ 
ravi». 

Hic in mentem venit illud tritum ac vulgare: «Finis non justificat me¬ 
dia», quod Sallustiano verbo in hunc modum converti potest: 

«Non quibusvis artibus destinata assequi licet». 

«Animus insolens malarum artium» = Una persona no acostumbrada a 
tales juegos, rnaHas, artimaHas... 

Modus. — «Hunc post dominationem L. Sullae lubido maxuma invase¬ 
rat rei publicae capiundae id quibus modis adsequeretur, dum sibi regnum 
pararet pensi habebat». 

Modus hoc loco verti potest vocabulo hispanico medio, ex quo latinum 
sermonem non tanta inopia laborare, sed potius id opinantes sermonis indi¬ 
gentia officies. 

Nimis alta sapere = M egaldmano, megalomania. — «Vastus animus im¬ 
moderata, incredibilia, nimis alta semper sapiebat». 

Bemardinus Fonlaninus, 0. S. B. 


Nihil sub sole novum neque veteres linguae contumaces sunt nostris 
cogitationibus hodiernis. Quid enim magis adamussim respondet ei senten¬ 
tiae quae nostris vocibus megaldmano, megalomania quam praefata Sallustiana 
verborum series? 

Lubido. — Lubido dominandi = la pasidn por el gobierno, la pasidn dei 
mando 

Plane nolumus ex theologiae libris, qui disciplinas de industria trac¬ 
tant, verba «passiones* et alia amoliri, et displicet oculis tot voculas per¬ 
lustrare quae sordibus loquelam foedant regiam imperialemque latinam. 
«Hunc (Catilinam) post dominationem L. Sullae lubido maxima invaserat rei 
publicae capiundae...*. 

Pro tlubido maxima » stilo familiari, dicimus hispanice, unas ganas locas. 

Sed profecto fortuna in omni re dominatur; ea res cunctas ex lubidine 
(capricho) magis quam ex vero celebrat obscuratque. 

Imperium. — «Coepere maxumum gloriam in maxumo imperio putare». 
Imperium — poder, mando, poder de mando. 

«Nam imperium (= potentia) facile eis artibus retinetur, quibus initio 
partum est». «Ita imperium (el mando, el gobierno) semper ad optumum quem¬ 
que a minus bono transfertur*. 

Continentia-Abstinentia. — «Verum ubi pro labore desidia, pro con¬ 
tinentia (dominio de si mismo) et aequitate lubido (capricho) atque superbia 
invasere, fortuna simul cum moribus inmutatur. Pro pudore, pro abstinentia 
(desinterts), pro virtute audacia, largitio, avaritia vigebant». 

Habere - tratar. — «Huc adcedebat, quod L. Sulla exercitum, quem in 
Asia ductaverat, quo sibi fidum faceret, contra morem majorum luxuriose 
nimisque liberaliter habuerat* (habia tratado). 

Ex his id omnes intellegamus oportet laudem latine scribendi, ut in 
omnibus fit artibus, rem utilem et magnam esse quae ex plurimis rebus mi* 
nutis multisque in se levibus constat, sed ex quibus illa perpulchra et colo¬ 
ribus varia efficitur tabula picta quae omnium in se oculos animosque con¬ 
vertat. 


Bernardinus Fontaninus, O. S. B. 

Abadla dei Nlfto Jestis 
Victoria — Entre Rlos— 

(In Arcentina) 

Akurgal, Ekrem, Die Kunst Anato 
liens von Homer bis Alexander. Wal- 
ter de Gruyter, Berlln, 1961. 350 

P a g- 

In prompfu, lector, habes opus de quo 
judicium criticum ferre debemus, tibi 
certe sperans, si hoc pulcherrimum vo¬ 
lumen manibus pervolutaveris, maximae 
fore animi oblectationi. Anatolia enim 
ante oculos tuos resurgit; regio illa in 
qua primi praecellentesque poetae et 
philosophi terrarum occidentalium a 
saecu Io VIII ad V ante Ch. n. versati 
sunt, est magna parens artificum sui ju¬ 
ris nullisque obnoxiorum, qui plurimum 
auctoritate sua apud artifices antiquita¬ 
tis graecae valuerunt. 

Ope rerum novissimis fossionibus in¬ 
ventarum intellegere hodie possumus 
quantum ars orientalis in artem graecam 
habuerit momentum. Primum hoc volu¬ 
mine in lucem eduntur artificum opera 
quae nostris temporibus aetati homeri- 
cae et insequenti aetati archaicae 
As iae Minoris jure tribuuntur. Qui ope¬ 
rum acervus valde locupletatur, si nu¬ 
cleo seu stipiti eolico jonico adjungitur 
humanus cultus finitimarum gentium 
Graecisque aequalium, ut Phrygiorum, 
Lyciorum, Lydiorum ceterorumque qui 
temporibus homericis Asiam A\inorem 
incolebant. 

In primis monumenta Phrygiorum in 
rupe et ex rupe exstructa animos ocu¬ 
losque recentiorum investigatorum in se 
convertunt propter antiquissimam ac 
splendidissimam exornationem, Fossioni¬ 
bus nuper effectis inventa sunt figlina 


affabre ficta et fragmenta ex metallo 
ornatu et arte digna quae tanquam pre¬ 
tiosa musei exempla adscribantur. Fron¬ 
tes mausoleorum Lyciorum ex ipsa rupe 
mira arte depromptae indolem quasi ma¬ 
gicam prae se ferunt. Quamplurimi lon¬ 
gissimae antiquitatis homines in saxis 
collocarunt sepulcra vel in iisdem in 
perpetuam sui memoriam excavarunt. 

Ekrem Akurgal, cimus, in urbe An- 
kara Archaeologiae Professor, quo lon¬ 
gissime oculi recentium investigatorum 
conspectum in praesentia ferre possunt, 
primus vitam cum Graecorum tum 
Orientalium jam inde ab anno 1200 
ante Ch. usque ad annum 300 quasi 
revelavit. Auctor vivido sermone quam- 
plurima exponit quae fossionibus explo¬ 
rationibusque suis invenit in urbibus 
eolicis ionicis ut Smyrnae, Sinopae, Pho¬ 
caeae, Cymes, Cyzici, Dascylei, Pifanae, 
quas urbes Asiae Minoris aborigenes 
Graeci incoluerunt. Nihil dubii nobis 
restat quin studiosi antiquitatis artium¬ 
que amici haud parva animi delectatio¬ 
ne opus cimi. Professoris Ekrem Akurgal 
sint lecturi. 

MARIANUS MOLINA, C. M. F. 

Traglia, A. — M. Tullii Ciceronis 
poetica fragmenta . Sumptibus Ar- 
noldl Mondadori, 1963. 

Hoc libro, qui mense lunio A. 
MDCCCCLXIII in lucem prodiit volunta¬ 
te et auctoritate collegii Ciceronianis 
studiis provehendis, editionem criticam 
Antonius Traglia, clarissimus vir, nobis 
egregie comperavit Ciceronis fragmen- 

lorum poelicorum, quae idem jam ab¬ 
hinc duodecim annos in usum praeser¬ 
tim tironum seorsim ediderat. Tragliae 
consilium atque operis ratio perspicue 
in diserta praefatione explicantur (cfr 
p. p. 1-29), ubi omnia quae ad traditio¬ 
nem, quae dicitur, harum reliquiarum 
pertinent altius pertractata invenimus. 
Cum autem unum tantum Ciceroniano¬ 
rum carminum fragmentum libris manu- 
scriptis servatum exstet, scilicet pars quae¬ 
dam Arateorum, quadringentos octogin¬ 
ta versus complectens, cetera vero, quo¬ 
rum pleraque exigua sunt, a Ciceronis 
ipsius operibus vel ab aliis scriptoribus 
repetantur, Tragliae disputatio maxime 
ab Aratea illis spectat. Quorum textus 
duobus praecipue nititur codicibus, Har- 
leiano (H) et Dresdensi (D), quandoqui¬ 
dem Vercellensis codex (V) deperditus 
est, ex quo tamen optimo jure censet 
Traglia omnes libros recentiores pendere. 

Praefationem autem subsequuntur 
conspectus siglorum accuratissimus, ca¬ 
talogi editionum dissertationum com¬ 
mentationum, testimonia quae de Cice¬ 
rone poeta veteres scriptores afferunt, 
denique veterum illae sententiae quibus 
istorum carminum aestimatio compre¬ 
henditur (cfr. pp. 31-61). Habes deinde 
fragmenta cuncta cum optimo apparatu 
critico atque editoris animadversionibus 
plurimis, quae haud raro non solum ad 
textum recensendum, sed etiam ad ver¬ 
sus explanandos adjumentum nobis haud 
leve praestant. 

Hanc igitur editionem valde laudan¬ 
dam et omnibus antecedentibus longe 
esse anteferendam existimamus. Quae 
maxime proderit et viris doctis et ceteris 
qui Romanas litteras ac Marcum Tullium 
diligunt. Neque est infitiandum etiam 


haec frustula ad integram plenamque 
cognitionem summi illius ingenii omnino 
utilia esse. Ceterum, etsi poetico spiritu 
Ciceronem paene caruisse constat, ne¬ 
que ullam gloriam e Musa esse conse¬ 
cutum, attamen poesis haud tenui sensu 
atque amore et sincero et vehementi 
praeditus fuit, ac porro, quamvis in car¬ 
minibus suo Marte compositis prorsus 
mediocris exstiterit, nihilominus rn con¬ 
vertendis Graecorum versibus haud raro 
eximium eleganfemque ac minime igno¬ 
bilem interpretem sese exhibet. 

RAPHAEL DEL RE 

B. Franchi - G. Mellano, Sermo nos¬ 
ter. Corso di Latino per la scuola 
media. Morfologia. Vittorio Bonac- 
ci Editore. Roma, 1961, pp. 378. 

In hoc volumine morphologiae lati- 
nae dicato auctores colligere et ordina¬ 
re curarunt quaecumque ad hanc par¬ 
tem Grammaticae specfont; omnia in eo 
magna claritate, lucida charta, optima 
rerum dispositione proponuntur. Quam¬ 
quam doctrina tantum sine exemplis seu 
exercitiis continetur, ob eas quas supra 
memoravi qualitates, illud maxime com¬ 
mendandum existimo. Neque dubium 
est quin hoc volumen morphologiae la- 
tinae in scholis mediae institutionis Ita¬ 
liae praesertim magnos et opimos fruc¬ 
tus sit allaturum. 

1 . 3IMENEZ, C. M. F. 

Cicero s Oration for Arquias the poet, 
arranged in sense-lines by Gilbert 
C. Pererson, S. J. The Classical 
Bulletin, St. Louis University - St. 
Louis 3, Missouri, 1962, Pag. 18. 

Agitur de libello quo oratio illa lu¬ 
culentissima a Cicerone pro Archia 



41 


B ibhographia 


habifa confinelur. Quae orafio sine 
praefatione, sine adnolationibus seu 
commentariis quibus Ciceronis verba il¬ 
lustrentur, in lucem editur. At eo libellus 
magnopere laudandus est, quod textus 
ita ab auctore est descriptus atque dis¬ 
positus «in sense-lines», ut uno con¬ 
spectu possit alumnus —quin animus in- 
commoditate afficiatur— orationem le¬ 
gere, immo fere dicas intellegere. Saepe 
enim animadvertimus hanc quam orator 
Romanus concinne, numerose compo¬ 
suit orationem, ob intricatam verborum 
complexionem, difficulter ab alumnis 
vernacule reddi. 

Quare de opella hac optima cimo. 

viro Gilberto C. Peterson grates agimus. 

JESUS ARAMENDlA, C. M. F. 

Pernoud, Jean. — Annibal, Ren6 Jul- 
liard, 30 et 34 rue de TUniversite, 
Paris 1962, Pag. 467. 

In promptu habes optimum opus 
corporis quod «II y a tou(otirs uti re¬ 
porter» inscribitur cujus cimus, vir Geor* 
gius Pernoud est moderator. Rerum 
scriptores munus hoc praecipuum obire 
debent: hodierna facere cum res gestas 
tum magnos et illustres viros qui aetatis 
suae fuerunt auctores. 

Ideoque luculentus scriptor, cui no¬ 
men Doannes Pernoud, Hannibalem no¬ 
bis praebet ducem fortissimum, virtutum 
humanarum exemplum praestantissimum 
heroemque qui Napoleonis animum 
magnopere commovebat. 

Ad Hannibalis imaginem exprimen¬ 
dam atque describendam cultum, mores, 
tempora, quibus ille vitam egit, auctor 
attente exquirit, bellaque, victorias cla¬ 
des magnas vividis coloribus pingit. Ex 
quo sequitur ut Hannibal dux excelsus 


a claro viro Joanne Pernoud nobis prae¬ 
beatur. Ad Hannibalis imaginem com¬ 
plendam scriptores antiqui —« corres - 
pondants de guerre» — consuluntur: 
Polybius, Diodorus, Dion Cassius, Vale¬ 
rius Maximus et T. Livius. 

Goggi, Paola. — Res et Verba: Ars 
Grammatica (Vol. I et II), Lexicon 
Vol. I et II). Cura et studio Insti¬ 
tuti Superioris paedagogiae, V. 
Marsala 42, Roma 1962, Pag. 1-231, 
1-245, 1-238, 1-223. 

Quattuor volumina hoc clmoe. fe¬ 
minae Paulae Goggi opus complectitur. 
Quorum primo et segundo leges gram¬ 
maticae («Ars grammatica»), tertio 
et quarto vocabula («Lexicon»), quae 
in prioribus libris adhibentur, continen¬ 
tur. 

Volumina I et II eadem lepida via et 
ratione excogitata sunt. Unaquaeque 
lectio ita distribuitur: proponitur in pri¬ 
mis enarratio seu totius lectionis sum¬ 
ma, sequuntur duae, tres, quattuor lec¬ 
tiones — fabulae, narrationes histori¬ 
cae, fragmenta ex classicis scriptoribus 
excerpta quae ad mores, vitam, institu¬ 
ta, cultum antiquorum spectant— et sub 
titulo « observa » exponuntur breviter 
leges grammaticae. Quae omnia ima¬ 
gunculis plurimis, lepidisque collustratur, 
quibus fit amoenior lectionis enodatio. 

Opus ergo et magistris et alumnis 
valde commendamus. 

]ESUS ARAMENDlA, C. M. F. 

Tondini, AmletI. — Rivulis canenti¬ 
bus, Societ^ Editrice Internaziona- 
le, Torino, 1963. Pag. 68. 

Quod cimus, vir. Joannes Baptista 
Pighi in compta politaque praefatione 

praenuntiobot, id, plone dicam, nobis le¬ 
gentibus accidit. (« Qui prius hoc et hoc 
legere velles , libellum perlegeris to¬ 
tum»), Jucundo enim rivulorum canen¬ 
tium concentu ito sum offectus ut — tum 
huc tum illuc volvens, ut fieri solei— om¬ 
nia cimi, scriptoris Hamleti Tondini poe¬ 
matia summa voluptate perlegerim. Poe¬ 
matia merito dico, non quod versibus 
comprehendantur, sed quod et poetico 
argumento et elegantissimo exprimendi 
modo, immo et arte mirabili inscriptio¬ 
num varias figuras excogitandi, speciem 
carminis brevis praebent. Duabus quasi 
partibus inscriptiones constant: prima 
quae est levis rei (rivuli, pueri dormien¬ 
tis, nivis candoris, arboris, lusciniae can¬ 
tus...) rapida descriptio et altera quae 
appellari potest moralis lectio, cum res 
descriptae ad mores traducantur exque 
eis scintillulae eliciantur. Quae lectio 
moralis ad calcem inscriptionis notatur. 

Si attente legeris, tres inscriptiones 
c rivulis » (III, X, XVIII), tres —quod idem 
est— «rivis» (XLII, XUV, L) auctorem 
dicare animadvertes; quo saltem uno, 
probatum est indicem «Rivulis canen¬ 
tibus» optime excogitatum esse. At in¬ 
tellegenti rerumque sensum callenti, hoc 
titulo, ut patet, res leves, cujuscumque 
sunt naturae, significantur. 

En inscriptio, ex qua lector dulcem 
poterit percipere sucum: 

QVEMADMODVM HIC RIVVS 
DE MONTE CANORVS UMPIDVS SALVBER 
LABITVR TRANSIT 

HAVD SECVS IRREVOCABILIS VELIM 
MEA VITA DECVRRAT 

(Hujus vitae imago) 
3ESUS ARAMENDtA, C. M. f. 

Leloir Leon. — Poisies lyriques grec - 
ques , Office de publicft6; rue 


Marcq., 16 Bruxellef, 1960, pag. 

121 . 

En, lector, accuratum librum, mag¬ 
num sane Graecarum litterarum profes¬ 
soribus adjumentum, qui a P. Leone 
Leloir «humaniste estimable, heraut 
des lettres classiques», «helleniste de 
haute valeur», summo studio et arte 
factus, a docto viro 3* Meunier, in In¬ 
stituto Belgico Sancti Aloisii professore 
in lucem evulgatus est. Casu enim acci¬ 
dit ut libri auctor autocineto vectus 
morte corriperetur. 

Opus hoc fere est omnibus numeris 
absolutum, nam postrema carminum 
emendatio ob mortem P. Leonis inopi¬ 
natam defuit. Auctor 44 poemata meli¬ 
ca ex scriptoribus antiquitatis nobilissi¬ 
mis collegit: ex Collino, Alcaeo, Sappho, 
Anacreonte, Pindaro aliisque praecla¬ 
rissimis poetis. 

Praeter textum graecum brevis vitae 
poetae narrationem offert auctor, fon¬ 
tes etiam ex quibus poeta vim hausit et 
impulsum, similes locos, commentarios 
de re metrica, de aesthetica, de historia. 
Conversio fit «en vers blancs ». Inter¬ 
dum adduntur ab auctore poemata ser¬ 
mone gallico scripta, quae ad argumen¬ 
tum ipsum melici carminis referuntur. 
Cultus amplus per totum librum eminet 
auctoris. 

JESUS ARAMENDlA, C. M. F. 

Enciclopedia Classica: Sezione III: 
Archeologia e storia dell' arte classica . 
Volume XI- Archeologia e storia 
dell* arte greca , a cura di Paolo E. 
Arias. Tomo V: Storia della cerami - 
ca di etd arcaica, classica ed ellenis - 
tica e della pittura di etd arcaica e 

classica Societ^ Editrice Interna- 
zionale Torino 1963. Pag. 1*547 
I-CLXXIX. 

Corpus cui est inscriptio «Eticiclo- 
pedia classica» quodque quattuorde¬ 
cim grandibus voluminibus constat, hoc 
novo undecimo volumine augescit cujus 
est index « Archeologia e storia delV 
arte greca». Cum vero universum hoc 
argumentum doctrinam comprehendat 
vastissimam, in alias partes seu tomos 
volumen est divisum quorum hoc, quod 
vobis libentibus animis offerimus est 
quintum. 

Hoc libro praecipuae figlinae grae- 
cae et antiquarum et classicarum pictu¬ 
rarum quaestiones studiosis proponun¬ 
tur, hodiernis inquisitionibus scientificis 
a doctissimo v. 3. D. Beazley factis illus¬ 
tratae. 

Volumen in duas partes dispertitur 
quarum in prima (pag. 8-521) copiose 
disseritur de figlinae arte, nominibus, fi¬ 
guris, deque pictoribus classicis et regio¬ 
nibus ubi amphorae, vasa, cyathi, pate¬ 
rae sunt inventa. In altera parte (pag. 
522-542) colliguntur indices analytici 
rerum, pictorum, scriptorum antiquorum, 
nostrae aetotis studiosorum. Liber ab¬ 
solvitur imaginum indice. Laudandus 
ergo est illustrissimus vir Paulus E. Arias 
antiquarum rerum investigator qui hoc 
volumen et paravit et edidit. 

Aristoteles. — Etica a Nicomaco. 
Edic(6n bilingue y traducci6n por 
Marfa Araujo y Julf&n Marfas. In- 
troducci6n y notas de Julidn Ma* 
rlas. Instituto de Estudios politi¬ 
cos, Madrid 1960. Pag. I-XXIII y 
1-174. 


Nemo est qui ignoret quanlum od 
humanitatem hominumque cultum con¬ 
ferat opera illa in sermonem patrium 
convertere, quae longe laleque per or¬ 
bem famam et nomen consecuta sunt 4 
Quare scriptoribus qui —provehente 
Studiorum politicorum Instituto— nego¬ 
tium fovendi et amplificandi hoc cor¬ 
pus enixe susceperunt, propositum fuit 
hujus temporis hominibus doctrinam po¬ 
liticam praebere quae saepe apud auc¬ 
tores classicos —sive hodiernos sive an¬ 
tiquos— multum voluit. Quo bilinguibus 
editionibus opera hae parata sunt. Liber 
«Ethica Nicomaco» inscriptus, quo 
ostenditur virtutem remedium esse ad 
beatitudinem consequendam, a notissi¬ 
mis scriptoribus Maria Araujo et Duliano 
Mari as et compositus et hispanice scitis¬ 
simo sermone redditus est. Praefatio 
praemittitur (p. VII-XV) philosophica doc¬ 
trina instructa qua acuto ingenio aucto¬ 
res produnt cogitata et linguam Aristo- 
tel is ex Plalone aliquoties promanore, 
quippe qui Aristotelis magister fuerit. 
Agitur deinceps de Ethica (p. XVII-XX) 
ubi quaestio fit de fide deque Ethicae • 
Aristotelicoe tempore, controversioque 
movetur utrum «pragmateia» seu * 16 - 
goi» vel praecepta Ethica sit ad alum¬ 
norum Aristotelis usum. Agitur tcndem 
de bibliographia, commentariis, versio- 
nibus Ethicaeque disputationibus (p. XXI- 
XXIII). 

Conversio quae maximam libri par¬ 
tem com plectitur (p. 1-174) fluida est, 
accurata, pressa, vereque hispana. Quod 
legenti a libri initio patefit. Praeclarissi¬ 
mis his scriptoribus Mariae Araujo et 
Juli ano Marios ex corde gratulamur cum 
optimum librum foras vulgaverint. 

1ESUS ARAMENDfA, C. M F. 

Sal-lusti. — La conjuraci6 de Catilina . 
Text revisat i traducci6 de Joaquim 
Icart. Barcelona. Fundaci6 Bernat 
Metge, 1963. Pag. 107. 

Novo hoc volumine quo Corpus 
«Fundacid Bernat Metge» locupleta¬ 
tur, eleboralum prooemium (pag. 7-36) 
el textus bilinguis (pag. 46-104) compre¬ 
henditur; cu» brevis de vita et Catilinae 
conjuratione (pag. 39-44) indexque no¬ 
minum additur. 

In prooemio de vita Sallustii dispu¬ 
tatur deque adjunctis quae valde in Con- 
juratione scribenda valuerunt. Sallustius 
—cimus, v. loachim Icart ita asserit— in¬ 
terpres animorum selectorum aetatis 
suae, virtutem , aequitatem , (idem lau¬ 
dibus extollit; vitia vero flagitio et invi¬ 
diae oppugnat. 

Cum de Sallustio homine historico 
auctor agit, sententiam illam commu¬ 
nem affert scriptores graecos Sallustium 
imitatum esse modumque scribendi quasi 
pressum, asperum a Thucydide accepis¬ 
se. Quid auctor de Sallustii opere sen¬ 
tiat audi: « Condunt manca d*un pia 
ben estructurat » 9 sed «cadascun deis 
episodis mante tens Vinteres dei lec¬ 
tor ». 

Afferuntur aliqua de operibus Sal¬ 
lustii, de apparatu critico deque manu 
scriptis’quae « mutila » et « integra » ap¬ 
pellantur. 

Hac editione, paucis mutatis, textus 
criticus cimi, viri Ernout (Paris, Les Belles 
Lettres 1960) et Pabon (Barcelona, Coi. 
Hispanica de autores Griegos y Latinos 
1954) exhibetur. Conversio catalaunica 
ex sermone latino facta, nobis omnino 
probatur quippe quae liquida sit Sallustii- 
que ea mens et verba optime expriman¬ 


tur. Sed ob modum dicendi Sallustiani 
concretum difficulter in linguam catalau- 
nicam nonnullae sententiae et locutio¬ 
nes convertuntur; ideoque per ambitum 
verborum exprimuntur, quin sensus et 
vis amittatur. 

Hoc volumen speramus fore ut ab 
studiosis eodem quo cetera accipiatur 
plausu. 

JESUS ARAMENDlA, C. M. F. 

Bayer, Karl. — M. Tulli Ciceronis De 
Fato. Lateinisch - deutsch. Heime- 
ran Verlag, Munchen, 1963. 168 
Pag. 

Carolus Bayer propositum hac edi¬ 
tione aggressus est quaestionem solvendi 
de textu Ciceronis «De Fato».Quod pro¬ 
positum — ut videtur, difficile— facile 
redditum est ope textus quem O. Pias 
berg, UU. Ax et A. yon stabiliendum cu* 
raverant. 

En novae editionis index: Textus la- 
tinus interpretatione germanica illustra¬ 
tus (p. 6-91). Non nulla fragmenta apud 
alios scriptores inventa germanice quo¬ 
que conversa (p. 92-97). De operis co¬ 
dicibus manu scriptis (p. 98-111). Com¬ 
mentationes de tempore compositionis, 
de fontibus, de doctrinis philosophicis 
quae ad opus referuntur, de operis divi¬ 
sione et structura (p. 112-118). Non nulli 
loci textus commentationibus latinis ac 
germanicis illustrantur (p. 119-165). Vo¬ 
cum ac nominum propriorum index (p. 

166-167). 

Qui classicos scriptores colimus Bi¬ 
bliothecae Heimeran nova hujus operis 
ciceroniani editione gratulamur. 

MARIANUS MOLINA, C. M. F. 



Palaestrae Adulescentium valedicimus 


Cum Palaestram Latinam, lector humanissime, acceperis paginasque 
illas Palaestrae Adulescentium amoenissimas atque optimo animo con¬ 
scriptas petieris, eas animadvertes in lucem separatim editas non esse, 
Palaestram Adulescentium brevem vitam finiisse. Palaestra Adulescentium 
quae fabulis, cantilenis, leporibus, aenigmatibus rationibusque variis 
tantum oblectamentum vobis legentibus praebebat imoque vobis cordi 
erat, abiit... Nobis in mentem ocurrit carmen illud Catulli (Lugete ...». 
Dolemus revera dolemusque magnopere quod de re vos certiores facia¬ 
mus. Si a nobis curiosi quaeratis qua de causa Palaestra Adulescentium 
in posterum foras vulgatura non sit, plane respondebimus variis rerum 
adjunctis technicisque rationibus ad eam in praesentia non emittendam 
nos compelli. Est ergo quod Palaestrae Adulescentium ex animo valedi¬ 
camus gratesque ei de otiis quae nobis fecit persolvamus maximas. 

Palaestra Latina tamen paginas deinceps etiam habebit, quibus ani¬ 
mi rebus jocosis cum dulcibus utilibusque mixtis valde delectentur, quae¬ 
que simul Palaestrae Adulescentium gratissima sit et vivida recordatio. 
Quare vos lectores ex corde invitamus ad commentarios nostros legen¬ 
dos, pro certo habentes ibi inventuros quae vobis sint utilitati, quieti, 
otio, joco animique relaxationi. 

Qua occasione oblata, lectores rogamus —praesertim eos qui scho¬ 
lis praesunt— ut nobis narrationes, aenigmata, cantilenas, sales cetera- 
que mittant; de quibus gratiam eis habebimus. 


PALAESTRAE LATINAE MODERATORES 

PERSIAE IMPERATOR 

i 

; Imperator Persiae aliquantulum glorio- 

» 

siis, parum fatuus, minime stultus, qui 
turba adulatorum circumdabatur, quondam 
universos subditos congregavit eosque ro¬ 
gavit: 

«Volo quid de mea gloria putetis et 
vestram sententiam proferatis. Qui verum 
dixerit, anulo pretioso donabitur». 

Omnes «Supremo», «Maximo», «Invic¬ 
to» regi proferebant laudes. Tyrannus uni¬ 
cuique fulgentem anulum tradebat. Elai- 
nus vero honestissimus inter omnes opti¬ 
mates tacebat, nihil ajebat. Cui imperator: 

—Num, inquit, pretioso donari anulo 
nolis? 

—Domine, mendacium vendi potest, 
verum gratis donatur. 

—Mihi ergo dic verum... 

—Te Dominum et Regem meum puto, 
ac vere etiam ex limo factum esse, ceteris 
similem et erroribus peccatisque subjec¬ 
tum, teque miserum futurum nisi sub¬ 
ditos felices feceris. 

* 

Rex tacuit neque anulum ei dedit, eum 
autem amicum et consiliarium creavit. 

Paucos post dies ex optimatibus quae¬ 
sivit num anulis contenti essent. Cui adu¬ 
latores responderunt: 

' —Domine, eos pluris quam vitam du¬ 
cimus quia tui, ‘ sed mercator qui eos tibi 
vendidit furcam meruit, fabri enim sunt. 

—Id' sciebam, vos fuistis qui furcam 
meruistis. Laudibus non veris non veri' 
anuli dandi sunt. 


SERVUS PRO HERO 
MORITUR 

In proscriptione ilia civium quam 
Octavianus, Antonius et Lepidus de* 
creverunt, servus quidam herum (n 
cavernam abdidit Sed cum eum in* 
dicio alieno periturum e9se cognovis¬ 
set, ve9tem cum eo 9uam permutavit 
sicque indutus percussoribus occurrit 
ac pro suo ipse hero est occisus, 

N. Mangeot 


QUAE SUM? 

Robusta sum radicibus 
quam frigora non vincunt; 
Vestem in hieme odi, 
me juvat in aestate. 

Fidelis MartInez 


INTER EBRIOS 

Duo ebrii cum deambularent per 
viae ferratae trabes, alter alteri dixit: 

— «Quam commodae hae sunt sca¬ 
lae*! 

— «Commodae, alter respondit, sed 
cancelli (baranda) sunt depressi...*. 

Michael Bail<3n 


Filius: «Pater, quomodo sapientissimi 
phaenomena naturae cognoscunt»? 

Pater: «Noli stultus esse, fili, nonne 
ipsi acta diurna ut nos, legere 
queunt»? 


J, SAnchez 


Aloisius Paeicio 

AEGER SUM 




lioiniiiibiis 


Joannes omnes medicos odio 
p ersequltur. Quodam die eum te* 
grotantem amici monuerunt: 

— Medicus est. 

—Uc abeat quaeso, inquit, ho¬ 
die enim eum accipere non pos- 
sum, aeger sum... 

Ferdinandus MaktInez 


IN SCHOLA 

Magister: Quare occiput scabis? 
Hoc est rusticorum... 

Alumnus: Quia adversa parte non 
mihi pungit. 

Goodwin Chwkw 


MEL TOSTUM 

V i 

Galli duo iter per Hispaniam 
facientes, in deversorio quaesie¬ 
runt num quid ad edendum esset. 

j 

—Duo sunt mellis favi, respon* 
dlt cauponarlus. 

—Quid vero sunt favi?, alter 
interrogavit. 

—Domine, respondit comes, hic 
ili Iteratus est.; ego hujus rei non 
Ignarus sum: favum mihi praebe 
coctum, amico alterum favum para 
toatum .. 

Riinaldus Pina 


Egredientes ex urbe iter olim pater et fi¬ 
lius faciebant. Aestus intolerabilis erat. As¬ 
pexit pater ferri frustrum dixitque puero: 

— «Tolle ferrum de terra, nobis enim opus 
esse potest. 

—Quid ergo, pater?, filius interrogavit. 
Noluitque de terra ferrum levare. Quod cum 
animadverteret pater clam id de caespite sus¬ 
tulit. 

Cum in parvum vicum venissent, pater 
a filio discessit, ferrum parvi vendidit ac ce¬ 
rasa a mercatore emit. 

Vespere iter rursus Inierunt. Sol fervens 
fontibus aquas et iter facientibus vires ac 
robur rapuerat. 

Pater anteibat et interdum e pera cerasum 
unum ejiciebat quod puer raptim arripiebat; 
donec fatigatus, ut simul omnia daret, filius a 
patre quaesivit. Sed contra pater: 

—Quia inclinare te semel ut ferrum tolle¬ 
res noluisti, toties quoties sitim sedare volue¬ 
ris ad cerasa colligenda tibi erit demittendum». 

Marianus Viera 

URSUS ET APES 

Ursus ambulans per silvam leviter ab ape 
punctus est. Prae iracundia incensus, clamo¬ 
res edidit magnos: «Hostibus miserrimis bel¬ 
lum indicam, eorumque gentes perdam». 

Statim pedibus dentibusque apum alvea¬ 
rium destruere coepit. Sed tanta audacia suc¬ 
censae, in eum omnes apes irruerunt suamque 
vitam ac libertatem fortiter defenderunt. Acu¬ 
leorum autem ictibus lacessitus, ursus corpus, 
amens dolore et fremens in terram volutabat. 

Deinde in antrum cum rediisset, iterum 
cogitavit secum: «Me stultissimum! Quam 
stulte egi! Levem ictum aequo animo non tuli 
et mille nunc vulneribus crucior...!». 

VlNCENTIUS EsPUEY 

ANNI MENSES VERSIBUS EXPRESSI 

Etsi latini scriptores saepe anni menses nominatim non significent, 
nonnumquam tamen ex signis temporum colliguntur. Quae signa indubitata 
non sunt; plus vero minusve rem exprimere posunt. 

Januarius 

Vides ut alta stet nive candidum 
Soracte nec jam sustineant onus 
silvae laborantes geluque 
flumina constiterint acuto. 

(Hor., Catm. 1, 9, 1-4) 


Februarius 

Frigoribus pasto agricolae plerunque fruuntur 
mutuaque inter se laeti convivia curant. 

(Verg., Georg. 1, 30-1) 


Martius 

Diffugere nives, redeunt jam gramina campis 
arboribusque comae; 
mutat terra vices et decrescentia ripas 
flumina praetereunt... 

(Hor., Carm. 4, 7, 1-4) 


ARCANA VERBA 


(Ut ea invenire possis puncta 
litteris muta) 


. A . 

. R . 

. C . 

. H . 

. I . 

. A . 

. S . 


Tanquam 

Ciceronis praenomen 

Ducere 

Vehere 

Praeclarus 

Fortunati 

At 


Excogitavit 

Ernestus MartInez 


HORA AD EDENDUM 
APTA 

Homo ditissimus quota ap¬ 
tior diei hora ad manducandum 
esset a tribus medicis quaesivit: 
Primus respondit: «Hora deci¬ 
ma». Secundus: «Hora undeci¬ 
ma». Tertius vero bonae volun¬ 
tatis plenus: «Hora, inquit, do¬ 
mine, ad manducandum aptis¬ 
sima est diviti cum esurit, pau¬ 
peri tamen cum quidquam ha¬ 
bet»... 

Felicianus Rondo Chele 

Picard, Ch. — Manuel d' Archeologie 
Grecque, La sculpture, IV, Periode 
classique - IV si£cle (deuxidme 
partie). Edit. A. et J. Picard, Paris, 
1963. 

En magnae molis magnique momenti 
opus in quo de archaeologia graeca 
disserte agitur et in primis de arte sta¬ 
tuaria ad aetatem, quae hellenistica vul¬ 
go dicitur, pertinenti. Volumine enim 
quod lectoribus praebemus manu quasi 
ducimur et adjuvamur ad saeculum IV 
— usque ad mortem Alexandri Magni — 
contemplandum. Saeculum sane quam¬ 
vis artificibus locupletissimum —Lysip¬ 
pum dico, Praxitelem, Scopam, Leocha- 
rem, Bryaxem ceterosque— libris ma¬ 
nualibus de re archaeologica obiter ple¬ 
rumque ab auctoribus tractatur. 

Unde et novitas operis C. Picard. 
Quam colligere ipse poteris, cum indi¬ 
cem tantum operis legeris: Caput X: Ly¬ 
sippus ejusque auctoritas apud ceteros 
statuarum artifices (p. 429-756). Caput 
XI: AI ii magistri aliaque opera incerti 
nominis (p. 757-1120). Caput XII: De 

monumentorum votivis ac funerariis sig¬ 
nis (p. 1121-1393). Appendix I: De indole 
religiosa et symbolica stelarum fune¬ 
brium classicarum (p. 1394-1434). Ap¬ 
pendix II: De lecythis urnisque cinerariis 
(p. 1435 1454). Verisimilis tabula chro- 
nologica operum, temporum, locorum 
(p. 1455-1474). Additiones et correctio¬ 
nes (p. 1475-1483). Ind ex alphabeticus 
nominum statuariorum (p. 1484-1492). 
Tabula imaginum quae textu continen¬ 


tur (p. 1493-1505). Tabula imaginum ex¬ 
tra textum (p. 1506-1507). Tabula capi¬ 
tum analytica (p. 1508-1509). 

Ars statuaria saeculi IV —juxta C. 
Picard sententiam— nuntius quidam vi¬ 
detur alterius aetatis classicae quam pri¬ 
ma humanioris. Hellenistica enim aetas 
rebus novis magis aperta apparet; tunc 
vero statuarii per alias regiones gentes¬ 
que itinera faciunt, ex religionibus exte¬ 
ris avide sumunt ad opero sua locuple¬ 
tanda novum quemdam sensum seu vim 
mysticam; philosophia, poesi lyrica et 
dramatica, ceterisque elementis humani 
cultus illius aetatis artifices expediuntur 
et praemuniuntur ad nova opera novo 
quodam stilo in artibus tentanda. 

Liber C. Picard per se ipse commen¬ 
dandus commendatione nulla aliena in¬ 
diget. 

MARIANUS MOLINA, C. M. F. 

Tusculum-Lhxikon, Griechischer und 
lateinischer Autoren des Altertums und 
des M ittelalters. W. Buchwald - A. 
Hohlweg • O. Prinz. Heimeran 
Verlag, Munchen, 1963. 544 p. 

Nomen et fama scriptorum qui 
«Tusculum - Lexicon» exararunt satis no¬ 
ta cultoribus humaniorum litterarum vi¬ 
dentur ut hoc opus quod edidit Domus 
Libraria Heimeron, merito per se com- 
medentur. Nam UU. Buchwald «Thesauro 
linguae latinae» operam navovit; A. 
Hohlweg in membris Instituti Uni versi tarii 



Bizantini in urbe Monachio (Munchen) 
adnumeratur; O. Prinz «Lexico latino 
medii aevi* exarando vacavit. 

Volumine de quo ogimus in indicem 
sunt relati quamplurimi iique insignes 
ac notatione digni scriptores graeci et 
lati ni antiquitatis et medii aevi. Praefer 
ea quae cujusque scriptoris propria vi¬ 
dentur de eorum vita, loco celerisque, 
opera in primis notantur eorumque in 

litteris dicendi genus et momentum. No- 

* 

titia cujusque auctoris brevis sed tam 
lucida ut lectori semper adjumento per¬ 
utili sit ad ingrediendos legendosque 
scriptores graecos et latinos. Nam «Tus- 
culum-Lexikon» commodam sternitviam 
in quodlibet opus cujusdam in titteris 
auctoritatis ac momenti quod superstite 
vita ad nostram aetatem fruatur. Domui 
Librariae Heimeram quam maximas gra¬ 
tias habemus quod opere tali nos dona¬ 
verit. 

MARIANUS MOLINA, C. M. F. 

Luciano, L. — Vocabolario ltaliano - 
Latino , Nuova ediz. a cura di A. 
Traina. Edit. Ricardo P&tron, Bo- 
logna, 1962. 1092 pag. 

Cimus, vir A. Traina novam hanc 
editionem lexici L. Luciano quod olim 
«Nuovissimo Vocabolario fraseologico 
i taliano-latino» inscribebatur quodque 
in lucem anno 1924 vulgatum est, nos¬ 
tris temporibus omni laude aptandum 
curavit. Quod plane assecuius est. 


Inter plura nonnulla, ut ipsius A. 
Traina in prooemio verbis utar, notanda 
nobis videntur: tria circiter milia vocum 
superiori vocabulario addita sunt; aggre¬ 
gata est etiam abundans copia locutio¬ 
num quae excerptae sunt lanquam pri¬ 
mo (onte e scriptoribus ad omne genus 
latinitatis pertinentibus; accurate loci 
seu fontes et index scriptorum memo¬ 
rantur; omne vocabulum quod a classi¬ 
cis scriptoribus usurpatum non est, notu- 
la quadam slilistica illustratur («arcai- 
cum, poeticum, technicum, postclassi- 
cum», cet,); annotationes synonymicae 
ac syntacticae scite retractantur. 

En totius operis conspectus: Prooe¬ 
mium (p. V-VII), Tabula verborum Ia ti¬ 
norum (p. IX-XVIII), Index auctorum me¬ 
moratorum (p. XIX-XXIII), Vocabularium 
A-Z (p. 1-1030), Nominum propriorum 
index (p. 1031-1092). 

Laudandus sane finis quem sibi A. 
Traina in hoc vocobulario iterum vul¬ 
gando proposuit: ut opus L. Luciano esse 
in posterum pergeret utile adjumentum 
sermonis latini studiosis, iis praesertim 
vero qui Universitatem adeunt et candi¬ 
datis qui certamina sunt petituri. Qua¬ 
propter, praeter ceteras vocabularii do¬ 
tes utputa chartam optimam, accuratis¬ 
simam formam atque dispositionem ty- 
pographicam, omnino lectoribus com¬ 
mendamus opus quo nostra aetate in 
Italia lexicographia latina (Cardinalem 
Bacci, Mariano, Badellino, ceterosque 
memoro) magnopere honestatur. 

MARIANUS MOLINA, C. M. F. 


Ex officina typographlca F. Campa Calmet — Tarregae (in Hispani* 


